open-index/open-wikipedia-markdown huggingface dataset:
愚公移山

《**愚公移山**》係出自戰國時期道家典籍《列子》嘅神話故事。個故事講述一個年紀好大嘅阿伯，佢個名叫**愚公**，佢好努力噉掘土石，諗住掘走佢屋企附近嗰兩座山。佢嘅鄰居笑佢話佢傻，但愚公照樣繼續做，話佢啲仔同孫可以延續佢做嘅工作。上天嘅神靈見佢咁有恆心，就施法將兩座山移開咗。

## 粵音文言

《愚公移山》個故仔出自《列子．湯問》，係用文言文寫嘅。原文如下，當中現代少見嘅漢字標咗粵拼讀音。

太行、王屋二山，方七百里，高萬。本在州之南，河陽之北。

北山愚公者，年且九十，面山而居。懲山北之塞，出入之也。聚室而謀曰：『吾與汝畢力平險，指通豫南，達於漢陰，可乎？』雜然相許。其妻獻疑曰：『以君之力，曾不能損魁父之丘，如太行、王屋何？且焉置土石？』雜曰：『投諸渤海之尾，隱土之北。』遂率子孫荷擔者三夫，石墾壤，箕運於渤海之尾。鄰人京城氏之孀妻有遺男，始，跳往助之。寒暑易節，始一反焉。

河曲智笑而止之曰：『甚矣，汝之不惠。以殘年餘力，曾不能毀山之一毛，其如土石何？』北山愚公長息曰：『汝心之固，固不可徹，曾不若孀妻弱子。雖我之死，有子存焉；子又生孫，孫又生子；子又有子，子又有孫；子子孫孫無窮匱也，而山不加增，何苦而不平？』河曲智叟亡以應。

操蛇之神聞之，懼其不已也，告之於帝。帝感其誠，命誇娥氏二子負二山，一朔東，一厝雍南。自此，冀之南，漢之陰，無隴斷焉。

## 粵文譯版
《愚公移山》依個故仔譯做現代粵文如下：

太行同王屋依兩座高山，方圓七百里，成萬丈咁高。本來喺冀州以南，河陽以北。

北山嗰度住咗位愚公，佢成九十歲人，住喺兩座山對面。佢飽受山北路途阻塞，出入成日都焗住要兜遠路。於是佢就聚集佢啲家人商量：『我同你哋一齊竭盡全力剷平門前大山，等道路可以直通豫州南部，抵達漢水南邊，行唔行得通？』佢班屋企人紛紛贊同，但佢老婆就有啲猶豫：『憑你啲咁啄力，連嗰個叫魁父嘅土丘仔都搞唔掂，更何況係好似太行、王屋噉嘅大山呢？再講，啲泥土同石要點處置？』一眾家人講：『將啲土石掟落渤海岸邊，隱土嘅北面。』於是愚公就率領幾個做得粗重嘢嘅仔同孫，揼石頭掘土壤，將啲土石運去渤海岸，佢隔離屋嗰戶人京城氏嘅寡母婆有個仔，七八歲啱啱換牙，都跳過嚟幫手。佢哋由冬到夏，能夠往返一次。

河曲有個有智慧有學問嘅老人嘲笑愚公：『你噉未免太蠢喇。你年紀都咁大，靠住你淨低嘅時日同氣力，連山上便嘅小草都催毀唔到，仲想掘走晒啲土石？』愚公長嘆一聲，答：『你諗嘢咁盟塞，盟塞到冇得變。你簡直不如寡母婆同乜都唔識嘅細路。就算我死咗，我嘅仔仲喺度吖嘛；仔又會生孫，孫又會生仔；孫嘅仔又會生仔，佢嘅仔又會有孫；子子孫孫無窮盡；而山唔會無啦啦多咗土石，仲唔掘得平座山咩？』河曲智者聽到，無言以對。

山神聽到愚公講嘅依番說話，驚愚公佢哋會沒完沒了噉掘，就走去將成件事話畀天帝知。天帝畀愚公嘅誠心感動，就命令大力神誇娥氏嘅兩個仔去孭起兩座山，一座搬去朔方嘅東邊，一座擺去雍州嘅南邊。從此以後，冀州南部直通漢水嘅北邊，道路暢通無阻。

## 道理

一般認為，《愚公移山》依個故仔，係講緊恆心：個故仔嘅主角係愚公，佢最大嘅特徵係鍥而不捨，不畏艱辛，就算遇到有人（河曲智者）笑佢話佢蠢，佢依然繼續堅持掘山，做一樣望落冇可能嘅工作；到咗最後，就連天上嘅神靈都畀愚公打動咗，命令大力神搬走大山，等愚公可以喺有生之年睇到自己努力嘅成果——愚公憑住佢嘅堅定精神得到回報，於是成個故事就道出咗**有志者事竟成**噉嘅道理。




## 睇吓
*斯薛佛斯：依個希臘神話故事，都係講有個人係噉重複做望落冇意義嘅嘢，不過佢個理由就冇咁勵志。
*比話：愚公嘅故事，可以當係一個比話。
* 愚公移山 終極指南，學博教育

## 來源

## 註
王必勝

**王必勝**（）係台灣胸腔科醫生，而家係家居福利部政務次長同公立醫院協會理事長。之前佢曾經擔任金門醫院院長、醫福會執行長、中華民國醫師公會全國聯合會秘書長。喺2021年武漢肺炎疫情爆發嗰陣，佢多次喺第一線處理疫情同執行防控措施，喺2022年7月18日起就任衛生福利部政務次長。之前亦有兼任中央流行疫情指揮中心指揮官。

## 爭議
佢曾經陷入婚外情爭議，亦因為發言話無人關注香港，因而被一啲人批評。

### 婚外情爭議
2021年10月26日，已婚嘅王必勝被傳媒揭發同15歲細路林女發生親密關係，甚至懷疑有可能育有一名女兒，呢啲消息震驚社會各界。大約兩個星期後，王必勝同當時係台北榮民總醫院神經醫學中心癲癇科主任嘅妻子尤香玉一齊接受專訪。佢哋坦承同林女嘅關係係「不適當、唔應該嘅」，同時強調呢段感情已經「結束」。至於有冇孩子嘅問題，佢未有正面否認，並話呢個係私人隱私。但佢表示對妻子造成傷害，並喺訪問中多次道歉，求妻子原諒。佢承諾將來會謹言慎行，回歸正常生活軌道。隔年7月，王必勝出任指揮中心指揮官，喺第一次記者會中遇到記者問及呢啲事，佢選擇避而不答，之後就離開。

### 發表涉香港言論爭議
2023年11月，正當美國宣布制裁香港多名侵犯香港人人權嘅司法人員，包括逾40名負責執行北京未經諮詢或香港人同意而實施嘅《港版國安法》嘅指定法官同檢控官之際，佢喺Twitter公開發言，話已經無人關注香港，香港『退了好幾個檔次』。有關言論引起一啲香港人討論，網民反應不一，有台灣網民表示支持，喺香港連登討論區，有啲人認同佢嘅說法，有啲人批評如果唔係2019年香港反送中運動台灣一早玩完，形容台灣人對香港用完即棄，有人亦公開指台灣聲稱抗中保台但喺實質措施上比好多國家都要弱，甚至容許極端親中嘅新黨同統促黨繼續存在。另外，時事評論員黃世澤亦用上『岸鳩』一詞形容佢是次言論。

### 支持基進吳欣岱分裂民進黨
喺第11屆中華民國立法委員選舉，身為民進黨成員嘅王必勝，連同黨友徐國勇、姚文智喺臺北市第四選舉區未有支持民進黨嘅代表，競逐連任嘅高嘉瑜，而係支持基進吳欣岱搶奪高嘉瑜嘅席位，做法令民進黨綠營分裂，引起外間一啲討論。最終，王必勝保送咗國民黨嘅李彥秀當選。

## 睇埋

* 民進黨涉港言論爭議
* 台灣政治人物對香港泛民主派同社會運動嘅攻擊

## 參考來源
空中王國

《**空中王國**》（；）係一隻喺 2020 年出嘅起城市遊戲，用 Unity 遊戲引擎整嘅。

隻遊戲個故仔設喺一個奇幻世界，用咗蒸汽鬅客噉嘅美學設計，畀玩家建造一座喺空中嘅城市，仲可以「揸住」呢座城市周圍飛嚟飛去，搵新資源同埋新同盟。

## 玩法

## 疏士

## 睇
*天空之城
血液業

**血液業**係人血同埋相關產品嘅產業。

2015年，全球血液製品銷售額達318億美元，2016年達到335億美元。2023年預計，全球血漿產品市場將由2022年嘅332億美元升到2027年嘅457億美元。

## 市場

### 日本
日本搞起世界上第1個大型血漿採集牟利組織，畀報酬捐血嘅人。喺1960年代初，每年日本向全世界出口最多有成15億美元嘅血漿。

### 美國
2021年北美血液市場價值33億美元。據美國人口普查局統計，血液占美國出口嘅2.69%。

全世界大約有1千個血漿捐贈中心，其中大概7百個喺美國。

### 歐洲

2011年，歐盟至大嗰5個血漿產品市場加埋價值22.687億歐元，而歐盟淨低嗰d國家市場總額加埋大概係7.038億歐元，兩者人口分別係3.172億同1.783億。

## 參考
65536

**65536** 係  同 之間嘅自然數。

2^{16} = 65536，所以喺電腦，65536 係齊頭數，十六進制 10000，喺舊二進制詞頭講嘅 64k 就係指 65536。因為要用17個位元先表示到，如果用二進制表示法，佢係第一個16位元（兩個位元組）冇辦法表示嘅整數。淨用16位元，65536 同 0 喺數值上冇分別。

淨用16個位元雖然唔可以表示 65536 呢個數值本身，但係可以表示嘅數值（或者可以對射成數值嘅嘢）啱啱就有 65536 個，通常一係 0 至 65535，一係 -32768 至 32767。例如，用16位元表示顏色，可以表示嘅顏色總數啱啱就係 65536。
賀志良

**賀志良**（**Jimmy Ho**），係香港電視節目監製，而家係MakerVille製作部經理。

## 簡歷
賀志良1980年代頭入行加入無綫電視，由助理編導做起。佢1990年代中後期過檔亞洲電視做監製，最出名嘅作品係紀錄片《尋找他鄉的故事》。佢之後再過檔收費電視now TV，2015年曾經安排獨家訪問息影多時嘅藍潔瑛而獲注意。2016年免費電視ViuTV成立後，佢亦由now TV調職到ViuTV。隨住2022年ViuTV分拆出MakerVille，佢做咗MakerVille製作部經理。

## 作品

### 監製（亞洲電視）
*1998年：《尋找他鄉的故事》
### 監製（ViuTV）
*2016-2017年：《Interviu》（第1-82集）
*2016年：《同2047特首上學去》
*2017年：《PG Style》
*2018年：《一路向西伯利亞》
*2018年：《大星講》
*2020年：《辣伙頭‎》
*2020年：《今日疫情‎》（第一季）
*2020年：《埋嚟睇 埋嚟玩》
*2020年：《辣伙頭·開火》
*2020年：《今晚趁熱食》
*2020年：《大海男兒》
*2021年：《七福星》
*2021年：《ERROR自肥企画》
*2021年：《阿女又戀嚟》
*2021-2024年：《戀講嘢》
*2021年：《夕陽新丁》
*2021年：《香港秘密搜查官》
*2022-2024年：《爆谷一周》
*2022年：《今日疫情‎》（第二季）
*2022年：《我哋係COLLAR》
*2022年：《嘥料》
*2022年：《導演·門》
*2023年：《殺手廢J》
*2023年：《Viu Chat》
*2023年：《搵食考快Cert.》
*2023年：《AK Chill住去美國》
*2023年：《無制限探險隊》
*2024年：《回憶守護隊‎》
*2024年：《女主播向世界揾食》
*2024年：《周六食花生》
*2024年：《巴絲Let's go歐》
*2024年：《日本winwin企画 2》
*2025年：《男人亂講嘢》（第1-6集）
*2026年：《戀愛等高線》
健康寧飲食

《**健康寧飲食**》（）係香港好好制作製作嘅健康同飲食節目，由謝寧、黃靜藍、麥詩敏主持，2023年10月30號到11月17號逢禮拜一到五20:30－21:00喺奇妙電視HOY TV播出。節目會針對唔同病症介紹唔同食療。

## 每集一覽

## 出面網頁
*健康寧飲食 | HOY TV節目
*好好制作YouTube頻道：健康寧飲食

## 電視節目變遷
湯瑪斯馬薩里克

**湯瑪斯·馬薩里克**（，），係捷克斯拉夫嘅政治人、革命人同埋哲學家。佢喺一戰後領導建立咗捷克斯拉夫，人稱**祖國之父**。佢亦係捷克斯拉夫嘅第一個總統，喺1918年11月14號到1935年12月14號在位。

## 參考
* Works by Tomáš Garrigue Masaryk available online and for download from the catalogue of the Municipal Library in Prague  (in Czech).
* Thomas G. Masaryk Papers
超級馬利奧派對

**超級馬利奧派對**（英文：Super Mario Party），係由任天堂同埋ND Cube合作開發嘅派對遊戲，2018年10月6日喺任天堂Switch推出。部分遊戲要運用Joy-Con既功能操控。

## 遊戲項目

## 參考


## 出面網頁
*
*瑪利奧維基超級馬利奧派對
*超級馬利奧派對影片
阮文紹

**阮文紹**（，），係越南共和國嘅政治人同埋軍人。佢係南越政權嘅第二位總統，喺1967年10月31號到1975年4月21號在位。南越喺1975年俾北越佔領後，佢流亡到咗台灣。2001年喺美國波士頓過身。

## 參考
* "Nguyen Van Thieu, 78; S. Vietnam's President ", *[[Los Angeles Times]]*, 1 October 2001
* "Nguyen Van Thieu Is Dead at 76; Last President of South Vietnam ", *[[New York Times]]*, 1 October 2001
* "Nguyen Van Thieu ", *[[The Independent]]* (UK), 2 October 2001
* "1975: Vietnam's President Thieu resigns"  BBC
元音圖

**元音圖**（ ），又叫**元音四邊形**係語音學同音系學上成日用嘅一種圖，用圖像化嘅方式嚟表示一隻語言入便有邊啲元音，以及係每個元音嘅特性。喺廿一世紀初，元音圖通常都係畫做梯形嘅，所以又有咗個名叫**元音四邊形**。

## 基礎諗頭

元音圖個諗頭，建基於一個事實：就噉聽都聽得出，唔同嘅元音喺物理特性上有差異；而語音學（語言學嘅一個子領域，專研究講嘢嘅聲）研究表明，唔同嘅元音通常都只係會喺兩點上有差異—
*個人發出呢吓音嗰陣，條脷最高嗰點嘅位置偏前（前元音）定係偏後（後元音）？元音圖打橫嗰條軸顯示隻元音係前定後。
*個人發出呢吓音嗰陣，條脷嘅位置接近口嘅頂部（閉元音）定係離口嘅頂部有咁遠得咁遠（開元音）？元音圖打戙嗰條軸顯示隻元音係閉定開。
用廿一世紀初嘅粵語嚟做例子，粵語有前元音同後元音嘅對比—

兩者都係閉元音，分別在於  係一個前元音而  係一個後元音。

粵語亦有閉元音同開元音嘅對比—

有更多元音係處於極端點之間，例子可以睇睇中元音（全開同全閉之間）—

粵語喺元音上算係幾多變。相比之下，西班牙話嘅元音圖得嗰 5 款元音：

## 語言差異

唔同語言嘅元音圖個樣可以幾唔同：
*首先最明顯嘅係，唔同語言有嘅元音都唔同，而且有啲語言明顯比較多單元音，又有啲語言明顯比較少單元音。有關少單元音嘅語言，可以睇睇下便北京標準官話、日本話同埋波蘭話嘅元音圖。
*元音圖亦都展示咗**元音分散**嘅現象：首先，元音圖上嘅距離，真係反映緊條脷嘅位置，例如如果有個  真係畫正喺幅元音圖嘅左上角，就表示嗰個元音發出嚟嗰陣真係條脷去到最高（即係最閉）最前嗰個位；有語言學家觀察咗好多隻語言嘅元音圖，剖析唔同語言嘅元音分散規律（如果將啲元音用線連埋一齊，會出咩形狀？），發現好多語言嘅元音分散規律係大致呈三角形嘅，又有好多語言元音分散規律係大致呈梯形嘅。
有唔少語言類型學研究者都著重分析元音分散等嘅特性，想解答「點解某啲元音常見啲」等嘅問題。

以下係廿一世紀初多隻語言嘅元音圖。粵語同西班牙話嘅元音圖上便已經講咗，所以下便唔重複。


File:Beijing Mandarin monophthongs chart.svg|北京嘅標準官話
File:Belgian Dutch monophthongs chart.svg|比利時嘅荷蘭話
File:European Portuguese vowel chart.svg|葡國本土嘅葡萄牙話
File:French vowel chart.svg|法文
File:German monophthongs chart.svg|德文
File:Japanese vowel chart.svg|日本話
File:Korean vowel chart.svg|韓國話
File:Luxembourgish vowel chart.svg|盧森堡話
File:Polish vowel chart.svg|波蘭話
File:Hanoi Vietnamese vowel chart.svg|河內嘅越南話
File:Norwich English vowel chart.svg|英格蘭諾列治嘅英文


## 引述
篇文用咗嘅行話，英文版本如下：

篇文引用咗以下呢啲文獻同網頁：

## 睇埋
*粵語音系
*語言類型
*有聲國際音標元音表

## 註
卓金樂

**卓金樂**（，）係香港男藝人，2023年參加ViuTV選秀節目《全民造星V》成最後20強之一，之後加盟MakerVille，並喺2024年2月29號以香港男子樂隊ROVER正式出道，擔任隊長，Bass手同主音。出道前，曾為獨立樂隊the priceless boat低音結他手。

## 音樂作品
### 單曲（ROVER）

## 演出
### 電視節目（[[ViuTV]]）
* 2023年：《全民造星V》參賽者
* 2023年：《全民造星V Summer Live 2023》表演者
* 2024年：《沖繩任你點》主持
* 2024年：《Chill Club》嘉賓
* 2024年：《ROVER 團魂修煉》主持
* 2025年：《今晚煮邊科》主持
* 2025年：《公司逼我打籃球》第1集嘉賓
* 2025年：《「彩虹」特別專線》第3集嘉賓
* 2026年：《細事都被你看透》主持／演出
* 2026年：《骰界》第12-13集嘉賓
* 2026年：《鬥煮對對碰》主持

## 音樂影片
* 2023年：陳蕾 《伸縮自如的愛》
* 2024年：何洛瑤《外星少女失語症》

## 出面網頁
* 
* 全民造星V參賽者介紹 - 卓金樂
* MakerVille - 卓金樂
九不得

**九不得**，全名為「港澳居民不得從事活動一覽表」，係指一張由台灣內政部移民署喺2023年1月3號公告嘅一張清單，內容明文禁止喺台灣嘅香港人同澳門人參與九種唔同性質嘅活動，內容被指剝奪集會及言論自由，文件上線一天內就被移除，陸委會之後話係「誤植」，但有評論指事件已經損害政府公信力、同埋引發寒蟬效應。

## 九不得原文

* 不得參加選舉造勢活動或助選活動，如上台發言、隨車遊行。
* 不得參加政治性質公眾活動，如：遊行、抗爭、演說、發放傳單。
* 不得進入軍事國防地區。
* 不得進入國家實驗室、生物科技、研發或其 他重要單位。
* 不得至各軍事基地、要塞堡壘窺視、拍照或攝影。
* 不得從事違反社會善良風俗或危害社會秩序之行為，如賣淫、買春、賭博、買賣毒品。
* 不得未經許可從事工作，如：短期契約工、模特兒走秀。
* 不得接受媒體邀請，上電視（廣播）節目發表意見，如：CALL IN節目。
* 不得違反其他法令有明確規範之行為，如: 刑法、國家安全法、國家機密保護法、反滲透法、社會秩序維護法、政治獻金法等。

## 各界反應同評論

### 台灣學者
* 東吳大學政治學系助理教授陳方隅接受BBC中文訪問嘅時候話，無法猜測政府係有心定無意放出呢份文件，但相信唔係空穴來風，顯然內部有該份文件存在，只係官員正在討論未有定案。佢又指，移民署過度防護，甚至有排外同歧視嘅態度。
* 國立政治大學法律學系副教授廖元豪話呢份文件無法律依據，而且下架文件後唔係用「撤回」字眼，而係話「誤植」，引起更多疑惑係法治作業上嘅不良示範。

### 香港

* 有啲親中派香港媒體喺九不得刊登之後，大肆報道台灣當局反民主，將香港人視作炮灰。

### 在台港人

* 多名在台港人喺接受媒體訪問嘅時候亦都話憂慮，覺得係白色恐怖，形容「九不得」為「台版國安法」，質疑點解對小粉紅同法輪功都唔限制，反而限制香港人有人甚至話會考慮離開台灣。
* 身在台灣嘅香港時事評論員、律師桑普指事件係低級錯誤，但就好容易成為中國對台灣認知作戰嘅著力點。佢又批評一啲香港嘅親中媒體喺度造謠生事。

## 參考
王竟倫

**王竟倫**（）係台灣民眾黨籍政治人物，生於苗栗縣，曾為國民黨籍，現任苗栗縣政府青年事務諮詢委員及民眾黨苗栗縣黨部副執行長。曾於2022年底台灣九合一選舉競選苗栗縣竹南鎮鎮民代表時，創地方自治史上最年輕代表參選人，後以無黨籍參選獲1424票，並未當選。

## 經歷

* 國立金門大學社工系畢業
* 國立臺灣師範大學東亞所政治組
* 立法委員陳玉珍國會辦公室助理
* 苗栗縣議會副議長李文斌秘書
* 中國國民黨第21屆全國黨代表（學生保障名額）
* 柯文哲全國競選總部組織發展部專員

## 事件

### 2020年被錢達辱罵
2020年2月5號，國民黨青年團喺中央黨部前嘅一次記者會入面，藍天行動聯盟副主席、前新黨立委錢達率眾到場抗議國民黨黨主席補選規則被黨中央把持，錢達多次辱罵王竟倫「雜碎」，結果被判公然侮辱罪，罰金5000元，可易服勞役5日。

## 選舉紀錄
#### 2022年苗栗縣竹南鎮第一選區代表選舉（竹南、照南、正南、新南、大厝）

* 應選出名額：3席，含婦女保障名額：0席
*選舉人數：17,509
*投票數（投票率）：10,864（62.05%）
*有效票（比率）：10,334（95.12%），無效票（比率）：530（4.88%）

## 參考

## 出面網頁
*
李文斌

**李文斌**可以係指：
*李文斌 (台灣)：中國國民黨嘅成員
*李文斌 (香港)：香港建制派（商界親中派）政治人
大陸配偶

**大陸配偶**，簡稱**陸配**，係指台灣國民嘅中國籍配偶。除咗香港居民、澳門居民之外，通常係現有或者曾經有過中國嘅戶籍。中國方面會稱佢哋為「涉台婚姻人員」或者「涉台婚姻對象」。中國民政部喺2015年12月實施咗《兩岸婚姻家庭服務術語》，規定兩岸婚姻當事人統稱為「兩岸配偶」，而大陸居民就係叫「大陸配偶」。

## 大陸配偶參與台灣政治
因為台灣已經有超過30萬「大陸配偶」，其中不少人具有投票權，並且有參選的機會。例如參選中國國民黨黨代表嘅高丹丹，同埋積極協助國民黨選舉、主張台灣同中國統一嘅中國生產黨成員盧月香。

## 爭議

### 在台港人對過份寬鬆嘅大陸配偶政策嘅不滿

因為北京未經諮詢或香港人同意，強行訂立港版國安法，有啲香港人因而移民台灣，但就被台灣民進黨政府以國安理由留難，有啲香港人就覺得，陸配先至係台灣國家安全比較明顯嘅威脅來源，民進黨政府如果真係重視國家安全，就唔應該批准大量陸配來台，但另一方面就大細超留難香港人。

## 參考來源
MOSHI MOSHI 富士山

《**MOSHI MOSHI 富士山**》（）係香港MakerVille製作嘅遊埠節目，由葉巧琳同樊沛珈主持，2023年11月12號到2024年1月28號逢禮拜日20:00—20:30喺香港電視娛樂ViuTV播。節目記錄主持遊覽日本富士山週邊地區同埋行上富士山嘅過程。

## 每集一覽

## 節目調動
*2023年12月24號：由於播《2023香港大事回顧》，所以停播一次。
*2024年1月7號：由於播《新聞報道》，所以停播一次。

## 出面網頁
*ViuTV：MOSHI MOSHI 富士山

## 電視節目變遷
李文斌 (台灣)

**李文斌**（）係台灣嘅政治人物，而家係中國國民黨嘅成員。佢出生喺苗栗縣，而家係苗栗縣議會議長同埋議員。佢之前都擔任過好多屆嘅苗栗縣議會議員，同埋第19屆嘅副議長。

## 選舉紀錄

## 爭議
佢個仔李展維多年來因為沈迷賭博，多次爆發賭債糾紛，要佢出面處理。 2025年5月12日，佢個仔涉嫌喺苗栗市一間飲品店當場被人擄走，之後警察多次傳喚，但佢個仔都冇去報到。李文斌之後回應，話個仔都要為自己行為負責。之後，佢個仔被聲押禁見，佢亦承認養子不教父之過。

## 參考來源
達哥 (搞清楚)

**達哥**可以係：
*吳孟達，已故香港男演員。
*劉以達，香港組合達明一派成員。
*林慧韡，香港網絡紅人。
SHOW動音樂

《**SHOW動音樂**》（）係港台電視製作嘅音樂節目，屬香港電台第二台音樂節目《騷動音樂》搞嘅迷你音樂會系列，由2023年9月2號開始每月第一個禮拜六13:00-14:30喺港台電視31首播，由波盛、彬臣主持。

## 每集一覽

## 出面網頁
*香港電台網站：電視 | SHOW動音樂
Ṡ

係拉丁字母之一，由 S 上面加一點而嚟。

喺未有統一碼之前，佢叫做 ｢擴展拉丁字母｣，指 ASCII 碼唔支援。

## 編碼
Portfolio (藝術)

**Portfolio**（；），粵語簡稱 **Portfo**（），中文叫**作品集**，係一啲藝術領域嘅藝術家、設計師同讀藝術或者設計嘅學生會整嘅一種作品樣本。用 Portfolio 嘅領域包括視覺藝術同唔同嘅設計領域等等，音樂亦可能某啲情況會用。呢種樣本主要係種求職工具，用嚟示範自己可以做到乜嘢出嚟，水準係點等等，畀客人決定用唔用佢有所依據，又或者畀僱主決定有冇得見工；或者用嚟升學，等報讀嘅大學或者專上學院決定取唔取錄 或者畀唔畀升學面試等等。

Portfo 淨係會擺個藝術家認為可以見得人嘅作品，如果目的唔係搵客，通常唔會擺太多件；例如平面設計搵工用嘅 Portfo 只會擺唔超過10件左右。另外有啲領域會有第啲規舉，例如，喺北美，平面設計嘅 Portfo 唔會擺超過五年前嘅舊作，但係畫家嘅 Portfo 就冇咁嘅規定。

視覺領域嘅 Portfo 入面嘅嘢可能係實際樣本（例如設計出嚟嘅細件印刷品），亦可以係作品嘅相，Portfolio 本身舊時係實物，好多時會釘裝成類似一本書咁（所以英文又叫 ），亦可能係將啲樣本放喺一種大型快路夾入面；甚至係將啲樣本放入一個箱或者盒，不過近年好多時會係 PDF 格式或者擺喺網上。音樂嘅 Portfolio 就可能包括樂譜同類似 Demo 嘅實際錄音。

## 睇埋
*Demo (音樂)
*履歷同見工

## 參考資料
國際獅子會

**國際獅子會**（英文：**Lions Clubs International**，縮寫：**LCI**）係國際慈善組織，1917年喺美國芝加哥成立，至2020年喺世界各地有超過四萬個分會同過百萬個會員。

## 港澳獅子會
國際獅子會喺1955年設立「港澳303區」，開始喺香港同澳門設立獅子會分會，並喺兩地起咗幾個獅子亭。
Hip hop文化

**Hip hop文化**（英文：**Hip hop culture**）係衍生自Hip hop音樂嘅文化形式，起源自1970年代美國紐約市嘅非裔美國人。
阿巴雅

**阿巴雅**（阿拉伯文：** عباية**；英文：**Abaya**）係伊斯蘭世界入面一種傳統女人衫，形態係包住全身同四肢嘅黑紗袍。
## 睇埋
*娘惹衫
娘惹衫

**娘惹衫**（馬拉文：**kebaya**）係東南亞地區一種傳統女人衫，由伊斯蘭文化嘅阿巴雅傳到爪哇後演變出嚟。
伊格納齊·莫希齊茨基

**伊格納齊·莫希齊茨基**（，）係波蘭第二共和國嘅政治人、化學家同埋教授。佢喺1926年6月4號去到1939年9月30號做波蘭總統，在位期間畢蘇斯基係實際嘅掌權人。

## 攷
* 
* 
* 

## 出面網頁
上海商業儲蓄銀行

**上海商業儲蓄銀行**係臺灣一間商業銀行。銀行喺1915年喺中華民國上海成立，1949年國共內戰後一度停業，得香港業務用上海商業銀行個名註冊而得以保留，到1964年喺臺灣復業。

## 參考


類:臺灣嘅銀行
中國建設銀行（亞洲）

**中國建設銀行（亞洲）**（，香港銀行號：009），係香港註冊持牌銀行，中國建設銀行全資附屬公司，歷史可以追溯到1912年創行嘅廣東銀行。
努里賽義德

**努里·賽義德**（，），係伊拉克嘅政治人、外交官。佢喺伊拉克王國時曾做8任首相。

## 參考
上海商業銀行

**上海商業銀行**（，香港銀行號：025），係香港註冊持牌銀行，歷史可以追溯到1933年創行嘅上海商業儲蓄銀行香港分行，1950年正式註冊成上海商業銀行。
交通銀行（香港）

**交通銀行（香港）**（，香港銀行號：382），係香港註冊持牌銀行，交通銀行全資附屬公司，歷史可以追溯到1934年創行嘅交通銀行香港分行，2018年正式註冊成交通銀行（香港）。
大眾銀行 (香港)

**大眾銀行（香港）**（，香港銀行號：028），係香港註冊持牌銀行，大眾銀行全資附屬公司，歷史可以追溯到1934年創行嘅香港汕頭商業銀行。
大有銀行

**大有銀行**（，香港銀行號：038），係香港註冊持牌銀行，1947年創行。銀行一路以嚟只有一間總行，未開過分行。
南洋商業銀行

**南洋商業銀行**（，香港銀行號：043），係香港註冊持牌銀行，中國信達全資附屬公司，1949年創行，曾經係中銀香港成員銀行。
中信銀行（國際）

**中信銀行（國際）**（，香港銀行號：018），係香港註冊持牌銀行，中信銀行全資附屬公司，歷史可以追溯到1922年創行嘅嘉華銀行。
大生銀行

**大生銀行**（，香港銀行號：061），係香港註冊持牌銀行，歷史可以追溯到1937年創行嘅大生銀號，1961年正式註冊成大生銀行。
星展銀行（香港）

**星展銀行（香港）**（，香港銀行號：016），係香港註冊持牌銀行，星展銀行全資附屬公司，歷史可以追溯到1921年創行嘅道亨銀行。
花旗銀行（香港）

**花旗銀行（香港）**（，香港銀行號：250），係香港註冊持牌銀行，花旗銀行全資附屬公司，歷史可以追溯到1902年創行嘅萬國寶通銀行香港辦事處，2004年正式註冊成花旗銀行（香港）。
賽馬會鯉魚門創意館

**賽馬會鯉魚門創意館**（英語：Jockey Club Lei Yue Mun Plus）係香港嘅一座博物館，位於九龍鯉魚門海傍道45號。呢座博物館係由香港賽馬會贊助，同由九龍社團聯會社會服務基金運營，主要宣揚中國共產黨喺香港保衛戰嘅角色，現時館長係黃冠麟。

2011年11月18號，由香港賽馬會董事（前全國人大常委）范徐麗泰、發展局局長林鄭月娥同九龍社團聯會社會服務基金主席高寶齡主持咗開幕禮。

## 設施
賽馬會鯉魚門創意館設有多個多用途房間、演藝活動室、陶藝室同埋一間茶座等等。而展覽廊亦會陳列鯉魚門嘅歷史，包括啲早期嘅陶藝同石礦工業發展等等。

## 參考
菲涅爾

**奧古斯丁-尚•菲涅爾**（Augustin-Jean Fresnel，）係法國一個光學物理學家，佢嘅研究對光學領域有重大貢獻，令到英國物理學家湯瑪士楊格（Thomas Young）提出嘅光波理論獲得廣泛接受。佢喺1827年去世之前，發明咗反射/折射式嘅菲涅爾透鏡，同埋率先使用「階梯式」透鏡嚟延長燈塔嘅可見度，從而拯救咗無數航海人士嘅生命。佢亦提出咗純折射式透鏡嘅概念，呢個概念最早由布豐伯爵提出，之後菲涅爾自行重新發現，而家呢個概念被用喺屏幕放大鏡同埋投影機嘅凸透鏡度。

菲涅爾喺光學方面嘅研究，喺數學上解釋咗惠更斯次級波嘅原理同楊氏干涉實驗（），並且假設簡單嘅顏色係由正弦波組成，佢首次完滿咁解釋咗光線經過直線邊緣嘅繞射，包括首個滿意嘅基於波的解釋嚟解釋光線嘅直線傳播。佢嘅論證部分係證明咗同一頻率但唔同相位嘅正弦函數嘅相加，類似於不同方向嘅力嘅相加。佢進一步假設光波係純粹橫向嘅，解釋咗偏振嘅性質，色散偏振嘅機制，同埋兩個透明各向同性介質界面上嘅透射同反射系數。之後，佢進一步推廣咗方向-速度-偏振關係嚟解釋雙折射晶體入面折射光線嘅方向同偏振，呢啲晶體係屬於「雙軸」類型，佢解決雙軸問題嘅第一個正確解答，只係用咗唔使一年嘅時間。

## 睇多啲
*  Augustin-Jean Fresnel | French Physicist & Wave Theory Pioneer | Britannica
* Augustin Fresnel (1788 - 1827) - Biography - MacTutor History of Mathematics

## 出面網頁

類:法國物理學家
在港美國人

**在港美國人**主要包括 1) 搬咗返香港住嘅香港裔美國人 2) 唔係香港裔嘅人, 不過有美國國籍而又住喺香港嘅人 (唔少都係嚟做野或者喺大學讀書) 

美國領事館估計截至2023年1月, 香港有7萬名「在港美國人」, 由2018年嘅8萬5千人跌咗啲。

## 歷史
第一批嚟到香港嘅美國人主要係傳教士。早喺1842年，第一次鴉片戰爭完咗之後, 香港島成為咗英國殖民地, 亦取消咗傳教禁令, 俾佢哋能夠自由咁傳教。 1949年，當中國共產黨喺國共內戰打贏咗之後, 好多原本喺大陸嘅美國傳教士開始逃離前往香港, 佢哋喺50年代中正式俾共產黨驅逐。與此同時, 喺香港嘅美國傳教士開始對美國嘅難民政策發揮重要作用, 因為佢哋能夠直接參與、援助同分配所有希望移民去美國嘅難民。 但係, 美國政府對喺香港嘅美國人仍然保持矛盾嘅態度, 美國總統艾森豪威爾曾經建議限制簽證, 等净係對美國有「真正義務」嘅在港美國人先攞到簽證。佢亦都表明, 喺中國入侵香港嘅情況下, 唔會肯對在港美國人提供緊急疏散。

自從香港主權移交以嚟, 美國人逐漸代替英國人, 成為主要非中國嘅勢力。由90年代開始, 住喺香港嘅美國人人口比英國人多, 而香港有超過1千1百間美國公司, 為香港勞動人口近10%提供就業機會。 香港總商會前任會長翁以登係香港史上第一位擔任呢份職務嘅美國人 (1997-2006年)。除此之外, 美國海軍嘅艦艇以前每年都會喺香港巡邏60-80次, 不過自從美國喺2019年通過咗《香港人權與民主法案》之後就停咗。 美國國務院喺2004年估計有大約4萬5千名美國公民喺香港居住。

近年嚟, 嚟香港做交換生、短時間做野、甚至長期定居嘅美籍華人都有增加。喺60年代, 幾乎所有喺香港中文大學嘅交換生都係嚟自歐美。但近年嚟, 華裔美國人已經成為咗其中最大嘅交換生群體之一。 除咗讀書之外, 長期移民嘅趨勢都一樣幾明顯。喺娛樂界, 最早同最出名嘅例子就係李小龍; 後嚟冇耐, 吳彥祖同李玟等嘅演藝界人物都發現自己作為亞洲人, 喺亞洲嘅市場非常有潛質, 所以喺香港落地生根。 可惜, 呢類型嘅移民唔係對所有職業嘅人都合適: 例如, 有啲希望去香港傳教嘅華裔美國人, 成日俾教會嘅等級制度阻礙咗。 仲有就係, 華裔美國人成日俾人嘅印象係中文講得唔好, 又或者唔了解香港文化, 亦有啲香港人覺得佢哋會因為自己喺美國大而覺得高人一等。

## 重要人物
*房祖名, 美國出世嘅演員同歌手
*陳啟宗, 恆隆集團主席, 亞洲協會副主席
*鄭嘉穎, 美國出世嘅演員同歌手
*歐陽靖, 美國出世嘅饒舌歌手
*Frank Lavin, 前美國駐新加坡大使
*李小龍, 美國出世嘅武術員同演員
*側田, 美國出世嘅歌手
*Howard McCrary, 美國出世嘅爵士琴手同歌手
*Heather Parisi, 美國出世嘅意大利裔舞蹈員、歌手、同電視明星
*Maggie Q, 美國出世嘅演員
*James E. Thompson, 皇冠環球集團 (Crown Worldwide Group) 嘅創辦者
*吳彥祖, 美國出世嘅演員
*Austin Brice, 美國職業棒球大聯盟嘅投手
*翁以登, 亞洲理工學院嘅主席、香港總商會主席

## See also

* 香港裔美國人
* 喺港加拿大人
* 香港裔加拿大人
* 港美關係

## 攷

### 來源
*
*
*
*
*
*

## 睇多啲
*
*
*
*
*
*
在港英國人

**在港英國人**從來都只係香港人口嘅一少部分，不過因為佢哋管治咗英屬香港超過150年，對香港文化留低嘅影響絕對相當長遠。今時今日，香港嘅英國人主要都係喺銀行、教育、房地產、法律等職業度做嘢。 除此之外，有唔少香港裔英國人回頭返到香港住，都成為咗在港英國人。

截至2011年香港人口普查，總共有33,733名英國人喺香港居住。

## 人口數字

同亞洲其他地區一樣，喺香港估計英國人嘅數量可能因為唔同原因而變得困難。其中一個原因係，唔係所有移民或者訪客都會喺香港嘅英國總領事館度登記。仲有一個原因就係英國人口喺香港好大部分只係短暫停留，例如做幾年嘢，跟住返歸英國。

喺1997年香港主權移交之後8個月，香港入境事務處估計香港有大約35,000名英國公民 （包括喺英國出世嘅香港人，同埋喺香港攞到英國公民身份嘅香港人）。回歸之後，英國嘅政府官員有絕大部分都離開咗香港返英國。自此以來，移民去香港嘅英國人已經大幅減少。

喺港英時代，想喺香港生活同做嘢嘅英國人唔會受到今時今日簽證嘅限制，所以英國嘅年輕人以前去香港做藍領工作好常見，尤其係喺英國經濟大蕭條嘅時期。97年之後，英國人需要先證明佢哋嘅工作唔能夠由當地市民填補，先至可以入境返工，所以基本上停哂。 

喺回歸前嘅10年内，大約有340萬香港 (主要係華人) 得到咗英國國民（海外）護照 (通稱BNO護照)。但係佢哋冇英國居留權，而中國亦唔承認BNO持有者為英國國民。不過，外界都一般承認BNO持有者為英國人。

## 移民史
英國首先以東印度公司嘅模式喺亞洲出現，早喺1699年已經有開始貿易，並喺1711年喺廣州設立貿易港。1841年嘅第一次鴉片戰爭同埋1842年嘅南京條約之後，香港島正式成為英國領土。喺之後嘅150年入面，相對大量嘅英國人嚟到香港，同其他歐美人，例如在港美國人，一齊喺殖民地嘅行政機構、貿易公司同商業銀行等地方做嘢。 

喺1991-1996年之間，由於英國國籍選擇計劃嘅推行，喺香港嘅英國公民人數大幅增加，短短5年已經近乎雙倍，有大約34,000人。雖然呢個計劃向50,000個香港家庭提供英國公民身份，但係最終唔係全部都有移民。

## 種族
由喺香港居住嘅33,733名英國公民之中，有19,405位白人、6,893位華人、2,337位印度人、1,047位巴基斯坦人、829位尼泊爾人、273位其他亞洲人、227位菲律賓人、98位泰國人、40位日本人，40 位印尼人。仲有2,544位係屬於其他種族。

## 教育
香港使用英國教育制度嘅學校包括:
* 哈羅香港國際學校
* 啟歷學校
** 截至2011年，學生有69%都係英國公民 
* 香港墨爾文國際學校
* 南島中學
** 截至2011年，大部分學生都係英國公民

## 睇埋

* 英屬香港
* 香港人口
* 鬼佬
* 香港裔英國人

## 註
王婉美

**王婉美**，筆名**阮眉**，係香港填詞人。

作品包括粵曲《唐宮恨史》、《李仙刺目》、《英雄呂布俏貂蟬》等等。

佢係基督徒。

## 參考
王亞秋

**王亞秋**係政治學者，中國出世，而家係人權觀察（Human Rights Watch）嘅中國部高級研究員，長期關注中國共產黨對維吾爾族進行種族滅絕行為、進行網絡審查、言論自由、公民社會與人權維護者保護以及婦女權利等議題嘅問題，並因而得到一啲媒體邀請訪問。

## 學歷
* 佐治·華盛頓大學國際事務碩士

## 參考來源
高寶齡

**高寶齡**，香港親中派政治人物，祖籍廣東潮汕，婦女事務委員會委員、九龍社團聯會永遠會長、文化力量主席。曾經做過中國全國港區人大、油尖旺區議會委任議員兼副主席。

## 政治立場
佢係香港親中派成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

## 公職
*香港再出發大聯盟發起人
*中國文藝志願者協會會員

## 個人榮譽
銅紫荊星章（2010年）

## 參考來源
慳能源

**慳能源**（；）係泛指人做啲嘢嚟唔畀能源消耗得咁快，簡單嘅例子有教人盞燈唔用就熄咗佢。

## 啦掕嘢
*消費
*輕推理論
前元音

**前元音**（；）係元音一種，指發出個音嗰陣條脷最高嗰點嘅位置偏前，例子有閉前不圓唇元音（用 IPA 寫係 ，想像）。

## 睇埋
*元音圖
後元音

**後元音**（；）係元音一種，指發出個音嗰陣條脷最高嗰點嘅位置偏後，例子有閉後圓唇元音（用 IPA 寫係 ，想像）。

## 睇埋
*元音圖
開前不圓唇元音

**開前不圓唇元音**（）係元音一種，屬開同前嘅元音。

閉前不圓唇元音用 IPA 寫係 ，想像。

## 睇埋
*元音圖
閉前不圓唇元音

**閉前不圓唇元音**（）係元音一種，屬閉同前嘅元音。

閉前不圓唇元音用 IPA 寫係 ，想像。

## 睇埋
*元音圖
Pom Klementieff

**Pom Alexandra Klementieff**（，）係法國女演員。

Klementieff 喺加拿大魁北克市出世。佢阿媽 Yu Ri Park 係韓裔，阿爸 Alexis Klementieff 係俄裔法國外交官，駐喺當地。佢阿爺係俄國畫家 Eugene Klementieff。

佢父母同佢改名叫「Pom」因為聽起身似韓文嘅「春」同「虎」。

## 參考

## 註

## 出面網頁
招積

**招積**（**Haughtiness**），又叫**沙塵**、**牙擦**，係指一個人對自己嘅能力同地位誇大同炫耀，狂妄自大，同謙虛相對。

## 睇埋
*高傲
在港加拿大人

**在港加拿大人**係喺香港住嘅加拿大人，並包括唔同種族嘅人。跟在港美國人相似，好多都係因為返工嘅緣故而喺香港。

2011年由亞太基金會同香港浸會大學嘅研究顯示，香港有大約29萬位加拿大人，人口仲多過加拿大嘅愛德華王子島省差唔多一倍。喺呢29萬人之中，大部分都係華人，而接近85%係喺香港出世嘅，比例仲高過喺加拿大住嘅香港裔加拿大人嘅80.2%。 呢度係加拿大人第三大聚居嘅地方，只有加拿大本身同埋美國嘅加拿大人人口高過香港。

香港政府並唔接受雙重國籍，所以好多原本喺香港大嘅加拿大公民都唔受承認，而政府統計入面只有16,000位加拿大公民喺香港。相反，加拿大駐港總領事館承認雙重國籍，而佢哋嘅統計係大約30萬人。

## 外交事務
加拿大主要通過加拿大駐港總領事館去為香港嘅加拿大公民提供服務。

## 教育

香港加拿大國際學校為香港嘅加拿大人提供教育服務。

## 人物
### 運動員
* 蔡寶儀，速滑溜冰運動員，曾經喺2002年冬季奧運代表香港
* 林子心，奧運跑馬運動員
* 方駿宇，賽車手
### 政壇
* Doreen Steidle，外交官，前加拿大駐港總領事
* 潘樂陶，親中政客，鄭若驊嘅老公
* 徐立之，親中政客，香港大學前校長
* 盛智文，商家，親中政治人物，被稱爲"蘭桂坊之父"
### 演藝界
* 陳茵媺，演員
* 廖碧兒，演員
* 蔡卓妍，歌手，Twins 嘅成員之一
* 汪詩詩，模特兒
* 陳冠希，歌手，演員
* 岑麗香，演員，模特兒
* 鄭俊弘，歌手，演員
* 陳凱琳，演員
* 關心妍，歌手
* 馮允謙，歌手，作曲家
* 陳瀅，演員，模特兒
* 沈殿霞，演員
* 鄭欣宜，演員，沈殿霞嘅女兒
* 林嘉欣，演員
* 關楚耀，歌手
* 周俊偉，歌手
* 鍾嘉欣，演員
* 張天賦，歌手
* 謝賢，演員
* 林奕匡，歌手，作曲家
* 葉蒨文，歌手
* 沈震軒，歌手，演員
* 郭羨妮，演員
* 關菊英，演員，歌手

## 加拿大喺香港嘅足跡

香港有幾個地方都係以加拿大人嚟起名，包括:

* 九龍東軍營 - 原本叫做「奧士本軍營」，為加拿大戰士莊·羅拔·奧士邦而改名，嚟紀念佢為保衛香港而作出嘅無私奉獻。  香港公園亦都有紀念佢嘅雕像。
* 調景嶺 - 以前叫做 "Rennie's Mill"，為加拿大商人 Alfred Herbert Rennie 而起名。
* 麥花臣場館、麥花臣匯、麥花臣遊樂場 - 為加拿大傳教士麥花臣 (John Livingstone McPherson) 而起名，紀念佢為喺香港創辦基督教青年會 (YMCA) 嘅貢獻。

## 睇埋

* 香港裔加拿大人

## 參考

## 出面網頁
* Canadians in Hong Kong - Veterans Affairs Canada
* nytimes.com - "For Many From Hong Kong, Vancouver Is a Way Station"
* The Canadian Chamber of Commerce in Hong Kong - the largest Canadian chamber outside Canada
* asiapacific.ca - "Close to 300,000 Canadian Citizens Estimated to be Living in Hong Kong"
人血饅頭

**人血饅頭**，係一個網絡用語，2010年代開始較多出現喺政治討論入面，意指：有人借其他人去上位攞著數，但代價就由對方承擔，因而對對方有所批評。

## 典故
「人血饅頭」呢個詞起源自魯迅一篇叫《藥》嘅小說，小說入面，無知迷信嘅民眾，用革命者嘅血整「人血饅頭」去醫肺癆。

## 部分被指控食『人血饅頭』例子
### 台灣

* 民進黨：2019年，台灣民進黨籍總統蔡英文當時民調低迷，可能連任失敗，但當時香港爆發反送中運動，蔡英文喺競選期間標榜自己同香港人同行，結果民調回升。12月嘅時候，當時香港浸會大學學生會會長方仲賢就批評民進黨只想用香港人嘅鮮血來換取選票，食香港人嘅人血饅頭，結果被親綠營嘅台灣人要求道歉。之後蔡英文順利連任，但之後就甚少繼續支持香港人嘅言論同措施，甚至不停以國安理由收緊港入留台入籍，部分人甚至發表一啲有爭議涉港言論，亦畀一啲香港人批評係食緊人血饅頭。

### 香港

* 曾子晴：喺香港反送中運動期間，有香港設計師設計咗一款印有「我係香港人」字眼嘅T恤，以成本價50蚊畀同路人訂購，但係曾子晴其後被發現，抬高價格以100蚊轉手出售。佢重被踢爆本身立場親建制，但就扮香港本土派賣T恤，食兩家茶禮，畀網民批評「吃人血饅頭」。設計師表示佢「亳不知情」，又指曾子晴本身以50蚊成本價向佢買Tee恤，鬧爆對方牟取私利。

## 參考來源
威廉明娜

**威廉明娜**（，），喺荷蘭女王，奧蘭治拿騷王朝嘅第四位君主，1890年11月23號到1948年4月30號在位。1948年4月，佢禪位亞女朱麗安娜，做太上王。

## 參考
* http://koninklijkhuis.nl/荷蘭王室官方網頁
佐久間左馬太

**佐久間左馬太**（）係大日本帝國政治人，第5任臺灣總督，1906年到1915年任職。
伊澤多喜男

**伊澤多喜男**（）係大日本帝國政治人，第10任臺灣總督，1924年到1926年任職。
上山滿之進

**上山滿之進**（）係大日本帝國政治人，第11任臺灣總督，1926年到1928年任職。
安藤利吉

**安藤利吉**（）係大日本帝國政治人，第19任（末代）臺灣總督，1944年到1945年任職。
吳爾珈

**吳爾珈**（，）係香港女歌手，2023年以獨立歌手身份出道。佢本嚟入圍2021年ViuTV選秀節目《全民造星IV》99強參賽者，但因病而未有正式參賽。不過因為佢仍然好想做歌手，所以決定做獨立歌手。

## 音樂作品
### 單曲

### 派台歌曲成績

*（*）仍在榜上
*（-）未能上榜
*（×）沒有派往該台
*（**(1)**）兩週冠軍

## 出面網頁
*
*吳爾珈嘅YouTube Channel
肺魚

**肺魚**係肉鰭魚嘅一類，生物學分類叫**肺魚亞綱**（學名：**Dipnomorpha**），特點係當水乾涸時可用鰾當做肺去呼吸。
真骨魚

**真骨魚**係輻鰭魚嘅一類，生物學分類叫**真骨下綱**（學名：**Teleostei**），有超過兩萬個品種。
鯡形目

**鯡形目**（學名：**Clupeiformes**）係輻鰭魚綱一個目，下有鯡科等11個科超過400個品種。
魨形目

**魨形目**（學名：**	Tetraodontiformes**）係輻鰭魚綱一個目，下有10個科超過300個品種。
李孟居事件

**李孟居被捕事件**係指臺灣人李孟居喺2019年8月20號從香港入境深圳之後失蹤既事件，後來證實佢因為拍攝武警喺深圳灣體育中心集结既畫面，已經俾中共用涉嫌危害國家安全既罪名拘留。到咗2023年7月先至可以離開中國大陸，總共被扣押咗一年十個月，扣押期滿之後再加「剝奪政治權利」二年，意思係唔可以出境。

類:香港2019年
財政大臣

**財政大臣**或者叫做**財務大臣**（英文：Chancellor of the Exchequer，有時簡稱做Exchequer）係英國國王陛下既財政部（His Majesty's Treasury）既阿頭，係喺內閣裏面負責經濟同埋金融事務既大臣（英文：Minister of the Crown，法文：Ministre de la Couronne），通常叫佢做財相（英文：The Chancellor）。 佢既角色相當於美國既財政部長（Secretary of the Treasury of the United States），係內閣裏面既四大重臣之一，係首相以外最高級既大臣。

## 參考
內閣重臣

**內閣重臣**（英文：Great Offices of State）或者叫'''四大內閣重臣'''，係英國政府既最高級官員，佢哋係首相（Prime Minister）、財政大臣（Chancellor of the Exchequer）、外交大臣（Foreign Secretary）同埋內政大臣（Home Secretary），亦即係首相加三位重臣。

工黨既加拉漢（英文：Leonard James Callaghan, Baron Callaghan of Cardiff，1912年3月27號—2005年3月26號）係英國唯一呢四個位都做過既政治人物，佢做咗43年國會議員（從1945年到1987年），其中喺1964年到1967年做財政大臣，喺1967 年至1970年做內政大臣，喺1974 年至1976年做外交大臣，喺1976年到1979年做英國首相。

## 參考
吞拿魚屬

**吞拿魚屬**（學名：**Thunnus**），又叫**鮪屬**、**金槍魚屬**，係鯖科一個屬，亦即係狹義嘅吞拿魚，下有8個品種。

## 品種
*長鰭吞拿魚 *Thunnus alalunga*
*大眼吞拿魚 *Thunnus obesus*
*黑鰭吞拿魚 *Thunnus atlanticus*
*藍鰭吞拿魚
**太平洋藍鰭吞拿魚 *Thunnus orientalis*
**北方藍鰭吞拿魚（大西洋藍鰭吞拿魚）*Thunnus thynnus*
**南方藍鰭吞拿魚 *Thunnus maccoyii*
*長尾吞拿魚 *Thunnus tonggol* 
*黃鰭吞拿魚 *Thunnus albacares*
香港居留權

**香港居留權** () 係一個人喺香港冇條件下住同埋做嘢嘅權利。任何有呢個權利嘅人就係屬於香港永久居民。外國國民亦可以申請居留權, 只要喺香港住夠7年就能夠攞到, 亦都會有喺香港嘅投票權。不過, 佢哋仍然唔能夠攞特區護照或者選香港立法會。如果要攞到呢啲權利, 就要通過中華人民共和國嘅入籍程序。

作爲一個特別行政區, 香港冇自己嘅國籍管控權, 全部都係跟中華人民共和國嘅法律。1997年前, 香港係英國殖民地, 所以都係跟英國國籍法。雖然香港、澳門、同中國大陸都名義上係屬於同一個國家, 不過由於一國兩制, 佢哋嘅入境政策係分開處理, 而居民嘅居住權亦都唔會互通。

## 權利同限制

香港永久居民能夠唔受限制咁喺香港住同埋做嘢, 亦唔能夠俾政府驅逐出境, 不論係咩國籍。所有香港永久居民都需要攞香港身份證。  香港永久居民有權使用香港嘅社會福利, 亦都能夠喺香港嘅選舉度投票。  中國大陸國民如果攞到香港居留權, 除咗中華人民共和國護照之外, 亦都會有一份香港特區護照。

任何冇喺其他地方有居留權嘅人, 都可以喺香港參選香港立法會地區直選嘅選舉, 亦都可以做政府高層人員。 如果有其它國籍, 有少數仍然可以喺立法會嘅功能界別參選。

香港永久居民並唔自動喺中國大陸有居住同工作權利, 就算只係當去旅行, 都需要先有港澳居民來往內地通行證。 如果想喺大陸做嘢或者長住, 就需要申請港澳臺居民居住證。 呢個政策對於來往香港同澳門之間嘅人都一樣適用。

## 睇埋

* 澳門居留權
* 英國居留權

## 攷

### 來源
#### 出版
* 
* 
* 
* 
* 
* 
* 
* 
* 
* 
* 
* 
* 
* 

#### 新聞文章
* 
* 
* 
* 
* 
* 
*
英國公共房屋

**英國公共房屋**（公屋），又叫做議會房屋（Council Housing）或者社會房屋（Social Housing）係英國喺2011年之前出租房屋嘅主要來源。到咗2011年，住喺私樓嘅家庭數量超過咗住喺公屋嘅家庭數量。

英國嘅公屋最初主要係由地方議會（Council）起嘅，所以又叫做議會房屋（Council Houses）；到咗上世紀80年代，非營利房屋協會（non-profit housing associations）起嘅公屋越來越多，所以依家啲公屋又叫做「社會房屋」（Social Housing）。喺技術嘅角度睇，議會房屋只係指地方議會擁有嘅房屋，不過喺好大程度上，議會房屋同埋社會房屋呢兩個術語係可以互換嚟用嘅。

喺1865年以前，窮人都係住私人房屋嘅。 後來，地方議會開始起屋俾窮人住，呢啲喺蘇格蘭叫做計劃（Schemes）屋嘅住宅裡面會有其他設施，例如學校同埋舖頭。 1950年代開始，議會開始起多層公屋同埋三、四層高嘅複式公屋，同時大規模咁起排屋。

建造議會房屋嘅目的係為低下階層提供唔太迫、品質良好嘅住宅，用合理嘅租金租俾佢哋。上世紀中葉嘅議會房屋，多數係排屋同埋半獨立住宅，通常喺附近會有學校、商舖，同埋其他設施。到咗上世紀70年代尾，接近三分之一嘅英國家庭係住喺公屋度。

喺1979年，因為立咗購買權法（Right to Buy legislation），議會開始將佢哋嘅公屋賣俾住客，而之後新起嘅社會房屋主要係由房屋協會開發同埋管理。喺2010年，大約有17%嘅英國家庭仍然住喺議會房屋，大約55%嘅社會房屋係由地方當局擁有。
聯合國秘書處

**聯合國秘書處**（）係聯合國其中一個主要機構，負責擬定聯合國各個合議同決策執行機構嘅議程，同埋實際執行決策。聯合國秘書處嘅阿頭係聯合國秘書長。
聯合國經濟及社會理事會

**聯合國經濟及社會理事會**（）係聯合國其中一個主要機構，負責促進國際經濟同社會合作發展。
聯合國託管理事會

**聯合國託管理事會**（）係聯合國其中一個主要機構，負責監督聯合國託管領土行政管理。隨住最後一個託管領土太平洋群島託管地嘅帛琉喺1994年立國，聯合國託管理事會暫停運作。
歐亞經濟聯盟

**歐亞經濟聯盟**（）係由俄羅斯牽頭搞嘅一個國際組織，2014年成立，而家成員國包括俄羅斯、白俄羅斯、哈薩克、吉爾吉斯、亞美尼亞5個前蘇聯國。
南美洲國家聯盟

**南美洲國家聯盟**（）係一個國際組織，2004年成立，嗰時叫**南美洲國家共同體**，2007年改用而家個名。聯盟曾經包括大部份南美洲國，但2018年多國退出，令南美國家聯盟名存實亡。
北歐理事會

**北歐理事會**（）係一個國際組織，1953年成立，而家成員包括丹麥、芬蘭、冰島、挪威、瑞典五個北歐主權國，同法羅群島（丹麥屬地）、格陵蘭（丹麥屬地）同奧蘭群島（芬蘭屬地）三個地區。
柳谷

**柳谷**（），普通話譯**惠柳第**，係加拿大多倫多北約克一區，位置大約係士刁大道以南401公路以北，Bathurst 以東 Bayview 以西。北約克喺六市合併之前嘅市中心就係喺枊谷。

## 攷
陳伶俐 (加拿大政治人)

**陳伶俐**（）係多倫多市議員（柳谷選區，2022-）；佢係土生臺裔加拿大人，從政之前係基督教社區互助組織 NeighbourLink North York 執行董事，並且係2018年央街貨Van連環撞人事件發生之後發起悼念活動嘅發起人之一。

## 選舉經歷
陳伶俐喺2018年多倫多市議會選舉參選，初頭時任議員  話退休，並話支持陳伶俐，後來反口參選，結果陳伶俐得票大約兩成，排第二落敗。

2022年市選  真退休，陳伶俐再度參選，結果以8,321票（得票率41.77%）當選。

## 攷
陳伶俐

**陳伶俐**（，），係香港無綫電視前女藝員，1996年度香港小姐競選佳麗。佢1998年同藝人林敏驄結婚，2008年離婚，2012年改嫁星加坡胡嘉烈家族後人劉頌銘。
Microsoft Power BI

**Microsoft Power BI** 係微軟開發嘅互動式數據可視化軟件產品，主要專注喺商業智能領域。呢個產品係 Microsoft Power Platform 嘅一部分。Power BI 包括一套軟件服務、應用程序同埋連接器，佢哋可以一齊工作，將唔同嘅數據源轉化為靜態同互動式數據可視化。
何胡景

**何胡景**（）係加拿大約克區區域議員（萬錦選區，2022-），佢係港裔，從政之前係生意人，做服裝生產同批發。

## 選舉經歷
2010年何胡景首次參選，當選萬錦第六區市議員。2014年，第六區改叫第二區，佢喺改咗號碼嘅原有選區以2,932票當選連任，2018年以3,815票當選連任。

2022年，佢參選萬錦區域議員，以27,770票當選。

## 攷
湯鎮業

**湯鎮業**（，）係香港男演員，1979年出道，早年拍過唔少無綫電視同亞洲電視劇集，1990年代尾轉到中國大陸發展。
陳德森

**陳德森**（，）係香港電影導演，憑電影《十月圍城》攞到2010年度香港電影金像獎最佳導演。
邵逸夫獎

**邵逸夫獎**（）係由香港影視製作人邵逸夫爵士喺2002年創立嘅獎，每年頒一次，設3個獎：天文學獎、生命科學與醫學獎、數學科學獎。
劉肇麟

**劉肇麟**（；）係加拿大萬錦市議員（第二區，2022-），佢係港裔，從政之前係新時代電視記者，母語係粵語。

## 選舉經歷
劉肇麟喺2022年萬錦市議會選舉參選，以43.86%得票率（2,885票）當選。

## 攷
咔嚓中歐

《**咔嚓中歐**》（）係香港無綫電視嘅遊埠節目，《咔嚓咔嚓》續作，由楊潮凱同梁凱晴主持，去中歐影相。節目由2023年11月4號到2024年1月6號逢禮拜六晚20:00－20:30喺J2播。

## 每集內容

## 出面網頁
*咔嚓中歐 | TVB 無綫電視
*咔嚓中歐 - myTV SUPER
2018年多倫多央街貨Van連環撞人事件

**2018年多倫多央街貨Van連環撞人事件**，初頭叫**央街恐襲**，係2018年4月23號喺加拿大多倫多發生嘅一次大型襲擊，兇徒喺北約克嘅柳谷區用租返嚟嘅貨Van 沿住央街南下，沿途特登用車撞人，即日造成10死16傷，受害人絕大部份係女性，其中一個傷者三年後不治。

## 參考資料
明報月刊

《**明報月刊**》簡稱《**明月**》，係本香港思想文化雜誌，1966年創刊，屬於《明報》旗下。

## 睇埋
*《明報周刊》

## 網站

*
叠影狙擊

《**叠影狙擊**》（）係寰亞同優酷合作拍攝製作嘅劇集，由黃宗澤、周秀娜同黃浩然領銜主演，由朱鑑然、郭政鴻、關禮傑、盧慧敏、張慧儀同胡卓希主演，監製梁家樹，總共24集，每集唔連廣告約45分鐘。呢套劇安排響優酷、TVB Anywhere同無綫電視翡翠台播。呢套劇係無綫電視開臺以嚟頭一套做到台慶劇嘅外購劇。

## 角色
### 主要角色
*周秀娜 飾 魏曉晨 / 梁曦
*黃宗澤 飾 袁晟傑
*黃浩然 飾 涂文諾

### 其他角色
*朱鑑然 飾 沈飛飛
*郭政鴻 飾 楊俊雄
*關禮傑 飾 楊俊傑
*胡卓希 飾 韋霆釗
*盧慧敏 飾 Cat
*張慧儀 飾 Mag
*方力申 飾 馬家明
*梁靖琪 飾 Jessie Tong
*文頌嫻 飾 Tina Fok
*艾　威 飾 康志安
*李天翔 飾 張建國
*于　洋 飾 梁天齊
*秦　煌 飾 涂澤淮
*蔡穎恩 飾 涂文雅
*李忠希 飾 黃德文
*張達倫 飾 Roger Lee
*鄭啟泰 飾 姚　漢
*古天祥 飾 彭卓其
*河國榮 飾 Brandon
*胡炯龍 飾 施偉樂
*張凱娸 飾 王　敏
*陳一天 飾 蘇健興
*陳少邦 飾 龍　少
*鄭　融 飾 Brittany Fung
*張松枝 飾 賈顥皑
*劉沛蘅 飾 Tracy
*張智軒 飾 阿　忠

## 軼事
*呢度戲喺無綫電視第一套非自家製嘅台慶劇。
*呢套戲係河國榮嘅遺作。

## 前後節目

## 出面網頁
*
飯戲攻心2

《**飯戲攻心2**》（）係2024年上畫嘅港產片，《飯戲攻心》續作，由陳詠燊執導，鄧麗欣、張繼聰、王菀之、林明禎、陳湛文、謝君豪、何啟華、魏浚笙主演。套戲喺2024年賀歲檔上畫。而導演陳詠燊承認第一集主演嘅黃子華冇拍呢一集。

## 演員一覽
### 主要角色
*鄧麗欣 飾 馮靜（Monica）
*張繼聰 飾 陳禮
*王菀之 飾 何嘉男（Josephine）
*林明禎 飾 王寶兒（Meow）
*陳湛文 飾 陳熹
*謝君豪 飾 六叔
*魏浚笙 飾 Mark Gor
*何啟華 飾 Hugh
### 其他角色
*胡楓 飾 大伯父
*羅蘭 飾 何嘉男阿婆
*米雪 飾 何嘉男阿媽
*廖子妤 飾 陳禮阿媽
*蔣志光 飾 七叔
*黎彼得 飾 三叔
*凌文龍 飾 高佬
*余香凝 飾 Smile姐	
*楊偲泳 飾 Lucy
*胡子彤 飾 堂弟
*林家熙 飾 白面強
*伍詠詩 飾 金毛玲
*黃呈欣 飾 Yoyo

## 出面網頁
*
男韓即地獄?!

《**男韓即地獄?!**》（**Men Inferno in Korea**）係香港MakerVille製作嘅遊埠節目，由王智德、王雍泰同羅允芝做主持，2023年11月13號到12月1號逢禮拜一到五 22:30 - 23:00喺香港電視娛樂ViuTV播。節目主持會遊覽南韓，推翻「男人去韓國慘過落地獄」嘅講法。

## 每集一覽

## 出面網頁
*ViuTV：男韓即地獄?!

## 電視節目變遷
裸沽空

**裸沽空**（英文：Naked Short Selling，或者叫Naked Shorting），又叫裸賣空，係沽空（英文：Short Selling，或者叫Short）既一種。同一般既沽空唔同，裸沽空既投資者係喺手上無借入股票，只係相信自己會喺交割既時候有足夠既股票去平倉，就咁喺市場上賣出佢未持有既股票，目的係喺股價再跌既時候買返已經沽出既股票，從而獲得利潤。

裸沽空係高利潤、高風險既投資。如果沽空某股票之後，股價大跌，投資者可以低價買入佢沽空咗既股票去平倉，咁佢就可以賺到買賣差價既利潤。相反，如果沽空某股票之後，股價大升，投資者會被迫高價買入佢沽空咗既股票去平倉，咁佢就可能偷雞唔到蝕揸米，甚至蝕到阿媽都唔認得。

想要降低裸沽空既風險，投資者只可以沽啲成交量好多既股票，如果唔係，啲貨好容易歸邊，咁就好容易俾人夾倉（或者叫挾倉，英文：Cornered），被迫要掛個超高既價去買貨平倉。
長倉

**長倉**（英文：Long position，或者就咁叫做Long），係指喺金融交易裏面，會因為某隻資產喺市場既價格上升而獲利既倉位（頭寸）。

長倉又叫做「多頭」或者「做多」，咁樣講既原因係因為持倉者既倉位（英文：Position）係正數，而持倉者做多既原因係佢預期佢做長倉既嗰隻投資工具喺將來會升值。

## 衍生工具
長倉既投資者未必一定要買入目標資產，佢可以用期貨合約或者其他衍生工具做到長倉既效果，咁樣做就可以唔駛實際買入目標資產，而能夠係目標資產升值既時候賺到錢。
倉位

**倉位**（英文：Position），又叫做頭寸，係指投資者喺某隻資產（例如股票）所投入既資金。倉位亦可以用百分比嚟表示，即係投入既資金佔總資金既百分比。

例如，你喺第一證券（Firstrade）既總資金數量係一百萬美元，而你買咗十萬美元既AAL（美國航空既股票），咁你喺第一證券既AAL倉位就係10%（用百分比計），或者十萬美元（用投資額計）。

## 風險
有啲投資工具風險比較高，例如股票，如果你主要既投資係呢啲高風險工具，你要做好倉位管理。簡單啲講，倉位越大，潛在回報（Potential Return）越高，但係風險亦都越大。有啲投資工具風險比較低，例如短期美國國債（United States Treasury Bills），如果你主要既投資係呢啲低風險工具，你既潛在回報一般都比較低（當然近月利率咁高，短期美國國債既回報率隨時高過其他高風險既投資工具，不過呢啲可能只係短期現象）。
Ɉ

係拉丁字母之一，由字母 J 中間加橫劃（變音符號）組成。

喺未有統一碼之前，佢被人叫做 ｢擴展拉丁字母｣，指 ASCII 碼唔支援。

## 編碼
在港法國人

**在港法國人** () 係喺香港居住嘅法國公民。估計香港有大約25,000位法國國民。 截至2019年，香港入境處估計有6,534位法國國民喺香港，由喺2009年嘅2,375位有所增長。不過，入境處只係計身處香港嘅人，如果有啲有香港居留權，不過唔喺香港嘅話，都唔會入呢條數。

根據2013年嘅估計，在港法國人係喺亞洲最大嘅法國人社群。

## 教育
香港法國國際學校喺香港有幾個校園。

## 出名嘅人物
* 鄭莉梅: 奧運游泳員，曾經喺2016年奧運代表香港

## 睇埋

* 法國-香港關係
* 法國五月藝術節
* 前法國外方傳道會大樓
* 伯大尼修院

## 攷
在港非洲人

**在港非洲人**係嚟自非洲而喺香港住嘅人。

## 人口
截至2021年，根據香港非洲中心，有4,697位非洲人喺香港住，其中3,545位係普通居民，1,052位係申請緊庇護。性別嘅分配係1,937位男性、1,708位女性，其中申請庇護嘅係831位男性、221位女性。 這個總數包括由非洲南部嚟嘅移民，其中大部分都係歐裔非洲人。

非洲人喺90年代開始喺香港聚居，通常都係以生意人嘅身份嚟做貿易，而唔少都係經香港向中國大陸做生意。好多都留低咗，成爲在港長期居住嘅非洲人。

在港非洲人之中，有大約一半住喺元朗，亦有一部分住喺尖沙咀嘅重慶大廈。有啲出名嘅例子包括 Innocent Mutanga，一位嚟自津巴布韋嘅移民。佢由原本喺香港瞓街，到依家喺高盛做金融分析師，並且係香港非洲中心嘅主席。 歷史上，好多喺香港嘅非洲人都係商家，主要喺手機同埋其他小型電器嘅市場度做買賣，最出名嘅都係喺重慶大廈。不過，因爲中國大陸近年嘅經濟增長，唔少都選擇搬去廣州嘅登峰街道繼續做生意。

由2015年到2020年之間，總共有492單種族歧視嘅投訴。

## 睇埋

*廣州非洲人

## 攷
日經平均指數

**日經平均指數**（英文：Nikkei Stock Average；日文：日経平均株価；Nikkei Heikin Kabuka），正式名**日經225**（Nikkei 225），係日本嘅主要股票市場指數，係日本經濟新聞社（Nihon Keizai Shimbun，或者叫做The Nikkei）喺1950年9月7日推出，用東京證券交易所（英文：Tokyo Stock Exchange；日文： 東京証券取引所、Tōkyō Shōken Torihikijo)，簡稱東証（Tosho）上市嘅前225間公司嘅股價按照加權計出嚟。日經指數嘅成份股喺每年九月都會進行檢討，任何改變會喺當年十月調整。

## TOPIX
除咗日經225，日本股票另一個重要指數係東證股價指數（英文：Tokyo Stock Price Index；日文：東証株価指数、Tōshō Kabuka shisū），簡稱TOPIX。 

## 指數嘅計法
日經225指數係按東証上市嘅股票嘅市值嚟排名，然後追蹤排名嘅前225間公司嘅股價。而TOPIX喺用東証第一部（英文：First Section；日文：東証一部）上市嘅所有股票按自由流通調整市值（Free-float Adjusted Market Capitalization）計出嚟。
德雷達華

**德雷達華**係埃塞俄比亞第二大城，亦係埃塞俄比亞一個特別市，人口約50萬。
丹田

**丹田**係一個喺東方文化中經常提及嘅概念，特別喺中醫、太極拳、氣功、瑜伽等實踐中被重視。丹田被認為係人體能量嘅重要中心，亦稱為「丹田穴位」、「丹田腔」或「丹田場所」。喺一啲實踐中，特別係太極拳同氣功，丹田被視為調節同儲存能量嘅關鍵點。通過意識同呼吸嘅控制，可以加強丹田嘅能量，進而提高身心嘅健康同靈性嘅發展。有時需要長時間或者用力發聲，例如唱歌、演講等，運用丹田發聲，可以減低對聲帶嘅傷害。

## 概念
丹田嘅概念源於古代中國嘅道家同佛教思想，指嘅係人體內部嘅能量中心，位於腹部嘅深處。根據唔同嘅傳統，丹田可以分為上丹田、中丹田、下丹田。

上丹田：位於頭頂上方嘅中心，被認為係身心靈嘅精神中心，與智慧、覺知、靈性連結。

中丹田：位於腹部正中嘅中心，又稱為「海底丹田」。中丹田係最常被提及嘅丹田，被認為係人體嘅能量中心，包括生理能量同情緒能量嘅聚集地。

下丹田：位於腹部下方嘅中心，又為「地丹田」。下丹田被視為身體嘅根源，與生命力、身體嘅基本能量同生殖能力相關。

## 丹田作用
*氣沈丹田：呢個概念強調將注意力同氣息集中喺丹田，幫助增強身體嘅穩定性同力量，尤其是喺唱歌、演奏樂器同練習武術時特別重要。
*促進健康：透過意守丹田，練功者可以改善呼吸，增強心臟同肝臟嘅功能，促進消化同整體身體健康。

## 丹田練習技巧
*意守丹田：練功者將意念集中喺丹田部位，以幫助意識進入放鬆同靜止嘅狀態。
*深呼吸：透過深長嘅呼吸，配合意念嘅下沉，增強丹田嘅能量感受。

## 參考
方振強

**方振強**，香港親中派政治人。
## 公職
*香港再出發大聯盟發起人
*滬港社團總會執委
## 參考來源
丁志威

**丁志威**，香港親中派政治人，前黃大仙區議員，2004年畢業於香港城市大學（城大）工商管理榮譽學士（中國企業管理），之後創立咗「威揚酒業」品牌。

## 公職
*香港再出發大聯盟發起人

## 參選經歷
喺2015年香港區議會選舉，佢攞到2,799票，成功當選。

## 家庭
丁志威係丁永章個仔，丁炳星家族成員，阿爺丁炳星人稱「塑膠大王」，同孫仔聯名有好多隻馬。

老婆係王姿潞，目前係創業版上市公司威揚酒業嘅大股東（原本大股東係丁家），外母楊志紅係親中派紅人，係中國全國政協。

## 參考來源
丁毓珠

**丁毓珠**（，），係香港親中派政治人，做過東區區議會主席。

## 政治參與
佢係香港親中派嘅支持者。喺2014年，佢有份贊助慶祝中國65週年嘅官方國慶晚會。

## 公職
*香港再出發大聯盟發起人
*國際華商協進會第18屆榮譽顧問
*兩岸和平發展聯合總會第四、五屆顧問
*香港島各界聯合會首席會長、第七屆榮譽會長
## 參考來源
孔健楠

**孔健楠**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
方文權

**方文權**（）係香港生意人，天大集團同天大藥業創辦人，亦係親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
王公愚

**王公愚**，香港親中派政治人。

佢支持北京未經諮詢或香港人同意，強行訂立嘅《港版國安法》。

## 公職
*香港再出發大聯盟發起人
*香港東莞社團總會常務副主席

## 參考來源
王文漢

**王文漢**，香港親中派政治人。曾經參與舉辦活動支持習近平講話。

## 公職
*香港再出發大聯盟發起人
*香港島各界聯合會第七屆會長
*香港灣仔區各界協會首長
*雲南省政協港澳委員聯誼會副主席
*香港汕頭商會第37屆會長
## 參考來源
王平

**王平**可以係指：
*王平 (香港)：香港親中派政治人
*王平 (三國時代)：三國時期蜀漢嘅重要將領。
王俊文

**王俊文**，香港親中派政治人。
## 公職
*内蒙古自治區政協港區委員
*香港再出發大聯盟發起人
* 油尖旺區分區委員會（油尖旺西）委員
* 兩岸和平發展聯合總會第4/5屆孫中山思想研究室副主任
## 參考來源
王倩雯

**王倩雯**，香港親中派政治人。
## 公職
*香港再出發大聯盟發起人
*「坊眾社會服務中心」副總幹事
*中西區分區委員會(中環及半山)委員

## 選舉經歷
2023年，王倩雯參選2023年香港區議會選舉，喺三會委員可以互相提名都唔當係利害衝突嘅制度下，佢成為西區區議員。

## 參考來源
烈顯倫

**烈顯倫**（，）係香港法官，做過終審法院常任法官（1997年－2000年）同終審法院非常任法官（2000年－2015年）。佢亦係香港再出發大聯盟發起人之一。

## 個人榮譽
* 太平紳士（1973年12月24號）
* 香港大學名譽大學院士（1996年）
* 大紫荊勳章（2000年）

## 參考來源

## 出面網頁

類:香港大學名譽大學院士
王欽賢

**王欽賢**，香港親中派政治人。香港金輪集團董事長、總裁。

## 部分公職
* 中國和平統一促進會香港總會常務理事
*香港再出發大聯盟發起人
*兩岸和平發展聯合總會名譽會長，第4/5屆常務副理事長
*中國高等院校香港校友會聯合會名譽會長
*香港僑界社團聯會常務副會長
*香港廈門聯誼總會副理事長
*福建省港區政協委員聯誼會第二屆常務理事

## 部分榮譽

* 2004年 - 行政長官社區服務獎狀
* 2024獲得香港廈門聯誼總會義工獎

## 政治立場
佢係香港親中派成員。佢有份贊助慶祝中國65週年嘅官方國慶晚會。曾經率領一啲交流團前往金門交流。

## 參考來源
王湛華

**王湛華**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
侯傑泰

**侯傑泰**，香港親中派政治人。香港中文大學教育心理學系榮休講座教授。

## 公職
*香港再出發大聯盟發起人
*香港教師夢想基金評審委員

## 爭議

* 2014年雨傘革命期間，侯傑泰曾接受《大公報》訪問，話佔領者沉醉喺Facebook度愈出位愈多like，又話佔中嘅學生覺得自己好偉大，但運動之後又只係返去打機、hea住讀書，追求形式唔理實質，搞到「佔中」開咗個頭但收唔到科，變成一個死局。對此，中大學生會發聲明表示深感遺憾，指中大校長沈祖堯多次呼籲佔領者撤退，同時都肯定參與運動嘅學生同佔領者爭取民主嘅決心同努力，並反問侯傑泰：「如果同學只係為咗出位，咁又點解要冒住犯法被捕嘅風險去參與公民抗命？又點解要冒住催淚彈，走去抗爭前線？」
* 2015年，香港民間就小學三年級嘅TSA考試引伸嘅嘅操練問題出現爭議，佢曾經因為話好多家長支持操練TSA，受到一啲批評。

## 參考來源
王嘉恩

**王嘉恩**係香港親中派政治人，東源大地總裁，香港國術總會會長，2004年香港十大傑出青年，亦係香港再出發大聯盟發起人之一。
## 部分公職
* 第十四屆全國政協香港委員(其他界別香港人士)
*香港再出發大聯盟發起人
*香港菁英會名譽董事

## 參考來源
王賢訊

**王賢訊**，原名**王賢信**，係香港親中派政治人，香港再出發大聯盟發起人之一。佢係2019-2020年度仁濟醫院主席，2023年參加歌唱比賽《中年好聲音2》。

佢有份支持同贊助荃灣各界慶祝香港回歸祖國23周年活動。

## 公職
*香港再出發大聯盟發起人
## 參考來源
包陪慶

**包陪慶**（，）係香港生意人同親中派政治人，船王包玉剛大女，第十二屆全國政協委員。
## 公職
*香港再出發大聯盟發起人
*香港中華文化總會名譽會長
*滬港社團總會名譽會長
## 參考來源
石柱

**石柱**，香港親中派政治人。

## 政治立場
佢係香港親中派人士，對西方持不友善態度，指控西方社會對中國打壓，主張排除異見嘅所謂愛國者治港同埋香港融入大灣區發展。

## 公職
*香港再出發大聯盟發起人
*中國國家行政學院（香港）工商專業同學會第五届主席
## 參考來源
伍俊飛

**伍俊飛**，香港親中派政治人。
## 公職
*香港再出發大聯盟發起人
*紫荊黨執行委員

## 政治立場
佢係香港親中派嘅成員，支持北京未經諮詢或香港人同意，強行訂立嘅《港版國安法》，話法例重建香港繁榮穩定根基，又話大幅度削減直選議席同埋限制民主派人士參選嘅所謂完善選舉制度有助促進公共利益。

不過，佢亦主張中國地方官員喺日常生活唔應該擺太多權威，亦反對香港變成一國一制。

## 參考來源
哈里霍普金斯

**哈里·霍普金斯**（，）係美國民主黨政治人同改革家，做羅斯福政府嘅商務部長，埃奧華州人。

## 出面網頁
約瑟夫·富歇

**約瑟夫·富歇**（，），係18世紀末法國嘅政治人。1804年，拿破崙稱帝之後，佢俾任命做警政大臣，封**奧特朗托公爵**。

## 攷
* 
* Medusa's Head: The Rise and Survival of Joseph Fouché, Inventor of the Modern Police State, a book website.
朱念慈

**朱念慈**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
朱景玄

**朱景玄**（；）係香港教育界人士同親中派政治人，做過大埔區議會委任議員同埋新界婦孺福利會梁省德學校校長。

## 早年經歷
佢1976 年喺柏立基教育學院畢業，之後喺村校任教，輾轉加入新界婦孺福利會梁省德學校。公餘時間佢修讀咗兩個學士學位。

朱喺2005 年創立新界校長會，退休後出任新界婦孺福利會梁省德學校校董兼顧問校長，並擔任香港教育學院賽馬會小學法團校董會校董、明光社董事同埋大埔區小學校長會會長。

## 部分榮譽

* 香港教育大學第七屆榮譽院士

## 公職
*香港再出發大聯盟發起人
*新界校長會會長
*香港教育大學學校協作及體驗事務處 - 學校協作榮譽顧問

## 政治立場
佢係香港親中派人士，有份推廣北京未經諮詢或香港人同意，強行訂立嘅《港版國安法》。

## 參考來源
朱蓮芬

**朱蓮芬**（），冠夫姓叫**吳朱蓮芬**，係香港生意人同親中派政治人，東匯證券董事長。佢老公係香港地產商吳多泰。

佢喺2005年成立香港工商專業協進會。

## 公職
*香港再出發大聯盟發起人
*香港廣州社團總會永遠名譽會長
*第十一屆全國政協委員
*香港作家協會會長
*香港工商專業協進會創辦人
*香港海南商會第46屆榮譽顧問
*觀塘區文娛康樂促進會第1任會長
## 選舉經歷
2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

## 參考來源
何厚祥

**何厚祥**，係香港親中派政治人，新民黨同公民力量成員，做過沙田區議會主席、公民力量會長。

## 政治同政策立場
佢係香港親中派嘅成員。

### 選舉經歷
喺2015年香港區議會選舉，佢攞到1,989票，成功當選。

## 公職
*香港再出發大聯盟發起人
## 參考來源
柯西金

**柯西金**係多個不同嘅含義，可以指：
* 阿列克謝·柯西金：係蘇聯嘅總理。
* ：俄羅斯嘅一間國立大學。
* ：蘇聯嘅地質學家。
* ：白俄羅斯嘅陸軍少將。
* ：俄羅斯嘅詩人、作家。
* ：蘇聯嘅地質學家。

## 睇埋
* 
*
何永昌

**何永昌**，香港親中派政治人，香港再出發大聯盟發起人之一。
## 部分公職
* 第十四屆全國政協委員特邀香港人士
*香港再出發大聯盟發起人

## 參考來源
陳金平

**陳金平**，美籍華人，中國共產黨間諜，有份以「美國長樂公會」名義，幫中共設立「海外警察站」，協助中國政府進行監控、統戰任務。

佢長期擔任中共海外打手，政治上佢支持兩岸統一，曾經協助中共組織反對法輪功抗議活動同埋蔡英文過境美國。

喺2023年4月，佢同另一中共間諜盧建旺被美國聯邦調查局拘捕。

## 參考
不日成婚2

《**不日成婚2**》（）係2023年上畫嘅港產片，《不日成婚》續作，由陳家樂、衛詩雅、朱栢康、談善言、岑珈其同楊偲泳主演，陳茂賢執導。
## 演員一覽
### 主要角色
*陳家樂 飾 阿佳
*衛詩雅 飾 可怡
*朱栢康 飾 灰熊
*談善言 飾 Jenny
*岑珈其 飾 阿健
*楊偲泳 飾 Jessica
### 其他角色
*金燕玲 飾 阿佳嘅阿媽
*邵音音 飾 可怡嘅婆婆
*白只 飾 Jacky
*關智斌
*梁雍婷 飾 樂華噴火龍
*馮勉恆 飾 Jenny嘅阿爸
*谷德昭 飾 Jessica嘅阿爸
*徐浩昌 飾 酒店職員
*廖子妤 飾 環球技師孖八
*朱栢謙 飾 阿健嘅阿爸
*黃溢濠
花月殺手

《**花月殺手**》（）係2023年上畫嘅美國西部犯罪電影，馬田史高西斯執導，改編嘅2017年非虛構同名書《》。由里安納度狄卡比奧、羅拔迪尼路、、傑西普萊蒙、丹圖卡蒂娜、班頓費沙、尊力高、嘉拉翠迪梅耶斯主演。
威尼斯謀殺案

《**威尼斯謀殺案**》（）係2023年上畫嘅美國電影，由簡尼夫伯納、楊紫瓊、天娜菲、占美杜倫主演，簡尼夫伯納執導。
詭修女II

《**詭修女II**》（）係2023年上畫嘅美國電影，《詭修女》續作，由泰莎法蜜嘉、祖納斯布洛奇、絲多蕾特、安娜帕普威爾、邦妮亞朗絲主演，米高查費斯執導。
職業特工隊：死亡清算上集

《**職業特工隊：死亡清算上集**》（）係2023年上畫嘅美國電影，由湯告魯斯、希莉艾維、榮雷姆斯、西蒙柏奇、莉碧嘉費格遜、雲妮莎卻比、伊沙摩路斯、寶姬曼迪芙、瑪麗艾娜嘉里加、亨利燦尼、舒亞域咸、格力泰臣戴維斯、費迪克舒密特、查理斯柏奈爾主演，基斯杜化麥哥利執導。接續會有《職業特工隊：死亡清算下集》。

## 睇埋
*《職業特工隊》
*《職業特工隊2》
*《職業特工隊3》
*《職業特工隊：鬼影約章》
*《職業特工隊：叛逆帝國》
*《職業特工隊：叛逆之謎》
*《職業特工隊：死亡清算下集》

## 拎
*
*
*
*
*
閃電俠

《**閃電俠**》（）係2023年上畫嘅美國電影，由艾薩米勒、米高基頓、莎莎哥利、米高沙朗、朗李雲斯頓、瑪莉貝爾維杜、琦斯克雷文、安潔陶依主演，安迪慕式提執導。
變形金剛：狂獸崛起

《**變形金剛：狂獸崛起**》（）係2023年上畫嘅美國電影，由安東尼雷莫斯、多美妮費舒伯克、杜比紐維、彼得庫倫、朗柏曼、彼得汀尼治、楊紫瓊、麗莎寇希、約翰迪麥治奧、大衛蘇保洛夫、米雪娜潔露芝姬絲、彼迪大衛遜、基斯圖費南迪斯主演，史提芬卡普執導。
銀河守護隊3

《**銀河守護隊3**》（）係2023年上畫嘅美國電影，《銀河守護隊2》續作，由基斯柏特、素兒蘇丹娜、戴夫巴蒂斯塔、畢列谷巴（聲演）、雲迪素（聲演）、寶姬曼迪夫、嘉倫招莉仁主演，占士根執導。
蟻俠與黃蜂女：量子狂熱

《**蟻俠與黃蜂女：量子狂熱**》（）係2023年上畫嘅美國電影，《蟻俠與黃蜂女》續作，由保羅活特、伊雲祖蓮莉莉、尊尼芬梅傑斯、米雪菲花、米高德格拉斯、嘉芙蓮紐頓主演，彼頓列特執導。
殺神John Wick 4

《**殺神John Wick 4**》（）係2023年上畫嘅美國電影，《殺神John Wick 3》續作，由奇洛李維斯、伊恩麥聖、蘭斯列迪克、羅蘭士費斯賓、甄子丹、澤山璃奈、真田廣之、麥高渣羅主演，查德史達赫斯基執導。
THE FIRST SLAM DUNK

《**THE FIRST SLAM DUNK**》（）係2022年上畫嘅日本動畫電影，改編自《男兒當入樽》漫畫系列。
黑豹2：瓦干達萬歲

《**黑豹2：瓦干達萬歲**》（）係2022年上畫嘅美國電影，《黑豹》續作，由萊蒂茨亞韋特、雷碧達尼安高、戴娜古維華、安祖娜比莎、泰諾克烏爾塔、溫斯頓杜克、馬田費曼、多明妮科恩、佛洛倫斯卡薩姆巴、米凱拉高爾、艾力斯李維拿利、美寶卡迪娜主演，賴恩古格勒執導。
黑亞當

《**黑亞當**》（）係2022年上畫嘅美國電影，由狄維莊遜、皮雅斯布士南、艾迪士荷治主演，贊美哥勒施拉執導。
殺手列車

《**殺手列車**》（）係2022年上畫嘅美國電影，由畢彼特、祖兒京、阿倫泰勒約翰遜、拜仁泰利亨利、安德魯浩二、真田廣之、米高沙朗主演，大衛雷奇執導。
雷神奇俠4：愛與雷霆

《**雷神奇俠4：愛與雷霆**》（）係2022年上畫嘅美國電影，《雷神奇俠3：諸神黃昏》續作，由基斯咸士禾夫、泰莎湯遜、泰格韋替替、妮妲莉寶雯主演，泰格韋替替執導。
蝙蝠俠 (2022年電影)

《**蝙蝠俠**》（）係2022年上畫嘅美國電影，由羅拔柏迪臣、安迪瑟克斯、謝菲胡禮、素兒卡維斯、哥連費路、尊杜圖路、保羅戴路、彼得沙拉格主演，麥維斯執導。
劉家傑

**劉家傑**（Josiah Lau Ka Kit，）係香港電視節目主持人。佢係香港日治時期出生、原籍順德，曾經喺活躍於1960到1990年代加入香港傳媒界發展，擔任過唔同演出嘅角色扮演、大會司儀、節目主持，一做過無綫電視、香港電台、麗的電視同埋亞洲電視，去到1990年代初嘅時候息影後移民加拿大。

類:祖籍順德
家傑
類:香港電視節目主持人
幻險森林奇航

《**幻險森林奇航**》（）係2021年上畫嘅美國電影，由狄維莊遜、艾美莉賓特主演，贊美哥勒施拉執導。
黑寡婦 (2021年電影)

《**黑寡婦**》（）係2021年上畫嘅美國電影，由施嘉莉祖安遜、科倫絲佩芝、麗素慧絲、大衛哈伯主演，凱特蕭蘭執導。
怪誕黑巫后

《**怪誕黑巫后**》（）係2020年上畫嘅美國電影，由安夏菲慧、奧緹華史賓莎、史丹利杜斯、姬絲汀錢諾維、基斯洛克、西卡蒧布魯、高迪利艾斯迪主演，羅拔湛米基斯執導。
獵逃生死戰

《**獵逃生死戰**》（）係2020年上畫嘅美國電影，由希拉莉詩韻、艾奇巴倫侯斯、貝蒂吉爾平、愛瑪羅拔絲主演，奇勒索寶執導。
女鬼橋

《**女鬼橋**》（）係2020年上畫嘅台灣電影，由林哲熹、孟耿如、張寗、嚴正嵐、詹宛儒主演，奚岳隆執導。
倖存者 (2020年電影)

《**倖存者**》（）係2020年上畫嘅南韓電影，由金明民、崔珉豪、金聖哲、郭時陽、佐治伊茲、美瑾霍絲主演，郭暻澤、金泰勛執導。
謎·離島

《**謎·離島**》（）係2020年上畫嘅美國電影，由米高賓拿、Maggie Q、露絲克兒、奧斯汀史杜維、波西亞黛伯迪、米高洛家主演，謝夫華德洛執導。
王鋒

**王鋒**（**Travis Wong**，）係香港男藝人，2023年ViuTV選秀節目《全民造星V》攞第8名，之後做咗MakerVille男藝員，2026年離開MakerVille。

## 演出
### 電視節目（ViuTV）
* 2023年：《全民造星V》1號參賽者
* 2023-2024年：《造星唔造星？》參加者
* 2024年：《Art Like 大本營》主持
* 2024年：《藝術團睇2》主持
* 2024年：《今天只做一「健」事》主持
* 2024年：《課後遊樂場》主持
* 2024年：《美麗40路》第一階段評判
* 2024年：《山旮旯拯救隊》主持
* 2025年：《10個尖房故事》主持
* 2025年：《P1X3L 5G 上位計劃》第16集嘉賓
* 2025年：《Dance X Crew》參賽者（Party Gangz成員）
* 2025年：《手尋藝術》主持

## 出面網頁
*
*全民造星V：王鋒
*MakerVille - 王鋒
泰山企業

**泰山企業股份有限公司**（）係臺灣嘅一間食品公司，1950年成立。

## 出面網頁
*泰山企業官網 
*泰山官方購物網站 
*
蕾菈

**蕾菈**（**Lyla**，，本名**何蕾伊菈**）係臺灣YouTuber同網絡紅人，亦係Youtube頻道「反骨男孩」嘅成員。皆因佢個樣有啲似鄧紫棋，所以有個綽號叫「**小鄧紫棋**」。

## 事件

2023年11月6號，蕾菈同佢老公湯宇同另一網絡紅人Joeman（本名翁雋明）因為涉嫌藏有大麻而被臺灣警方拘捕。

2025年9月2號，蕾菈喺Instagram上公佈結束同DJ湯宇2年嘅婚姻。

## 參考

## 出面網頁
*
驚嘅生態學

**驚嘅生態學**（），或者叫**恐懼嘅生態學**，係 2020 年代興起嘅一個動物生態學概念，講緊獵食者之所以能夠令獵物嘅數量下降，唔單只係因為「殺獵物，獵物數量自然跌」咁簡單，仲係因為獵食者對獵物產生長遠嘅情緒影響。

## 基本諗頭

首先好顯然易見嘅係，唔同嘅物種嘅動物之間好多時有住獵食者同獵物嘅關係，例如狼係好多種細隻哺乳類嘅天敵，一隻狼要填飽個肚，就梗要去捉兔仔等嘅獵物嚟食（捕食）。喺廿世紀嘅生態學當中，研究者想像「獵食者點樣影響獵物」嗰陣，往往係單純噉諗「獵食者殺獵物，令獵物數量下降」。但係自從廿一世紀初，啲人開始研究動物入便嘅情緒現象，發覺獵食者對獵物嘅影響，仲有喺心理層面浮現。

舉例說明，有廿一世紀初嘅研究指出，獵物畀獵食者追殺嗰陣唔淨只會即刻出現戰鬥定逃走反應。就算喺件事過咗好耐之後，啲獵物仲會出現一連串嘅行為同生理變化，例如野生嘅兔乸多次畀獵食者（例如狼同狐狸）追但大難不死之後，會不時提高警戒，好似係成日仍住有獵食者喺左近噉，亦會因而食少咗嘢，生少咗兔仔，甚至湊仔女嘅能力（由啲仔女成功長大嘅機率反映）會下降—即係話獵食者嘅存在唔單只會短期噉「殺獵物，令獵物數量跌」咁簡單，仲會長遠噉透過佢哋製造嘅恐懼，壓抑獵物嘅數量。

## 人類相關

呢種噉嘅情況，被指好似係獵食者令獵物出現創傷後壓力症（PTSD）噉：PTSD 係指人响遭遇過極大壓力（例如上沙場打仗）之後，出現一啲心理上嘅失調，會成日發惡夢同焦慮呀噉。有研究者指出，獵物遇上獵食者大難不死（極大壓力），出現一系列行為異常，最後搞到佢哋繁殖嘅能力下跌，彷彿就好似係呢啲獵物患上咗 PTSD 噉。有理論家進一步指出，呢種現象表示人類身上見到嘅 PTSD 係一種進化出嚟嘅適應機能，令到一個人或者一隻動物面對「四圍都危險」嘅環境嗰陣能夠調節自己行為同生理，變到成日都緊張，犧牲少少繁殖能力但提高警戒，整體嘅生存能力提高。

## 睇埋
*捕食
*死亡
*野生動物嘅痛苦
* 創傷後壓力症 Post-Traumatic Stress Disorder (PTSD)，香港心理輔導中心。
* 野生動物會唔會患上 PTSD？，呢篇文簡介驚嘅生態學。

## 來源
港獨派

**港獨派**（），或者叫**獨派**，係香港嘅一個政治派別，主張香港獨立，並視香港人為獨立嘅「香港民族」族群。

港獨派喺20世紀已經開始存在，當時有部分香港商人（例如馬文輝）提倡香港獨立，效忠香港，而唔係依賴中國或者英國。到2016年，港獨派再次受公眾關注，包括香港民族黨嘅成立。仲有，本土民主前線嘅梁天琦因為主張獨立而被政府禁止參選，青年新政嘅立法會議員亦都因為展示獨立標語而被取消資格做議員。

## 歷史
### 20世紀
第二次世界大戰爆發之前，部分香港華人嘅精英階層唔希望同中國本土嘅華人被睇埋一齊，所以佢哋曾經促使港督楊慕琦響應十四點和平原則，推動關係到民族自決嘅本土政府計劃，但係因為二戰發生而暫時停頓咗。二戰完咗之後，跟住嘅國共內戰令大量難民去香港逃難。喺有一段時間入面，香港警察愈趨腐敗，貪污嘅風氣逐漸盛行，甚至出現警黑勾結嘅情況。喺人口急升嘅情形之下，香港平民嘅生活質素嚴重下降，但係港英政府卻維持一貫由佢嘅做法，所有民眾嘅需求當睇唔到，净係圍住啲有錢有權貴嘅華人。

當時民眾之間有唔同抵觸政府嘅諗法，有部分人開始支持共產黨，亦有部分人主張用民主制度嚟討論同解決社會問題。由於亞洲區嘅冷戰背景嘅緣故，英國開始擔心香港會有内部反英嘅聲音，而港督葛量洪亦都因爲咁而擱置咗民主普選嘅計劃，令主張民主化嘅精英階層都開始唔妥港英政府。社運人士馬文輝認為，就算香港人認同自己係中國人，都唔會受國民黨同共產黨嘅政府接受，所以香港人應該效忠自己同香港，先至係解決問題嘅方法。佢冇加入國共兩黨，亦冇參與港英政府，而係選擇成立“香港民主自治黨”同埋“聯合國香港協會”兩個組織，主張以和平手段嚟追求民主、自治、獨立。

六七暴動後，英國發現香港平民普遍都係反對共產主義，同港府企喺同一陣線，而政府亦開始有效咁施政嚟改善民生，包括推動香港本土化運動嘅發展。因為英國有處理愛爾蘭問題嘅失敗經驗（見），本身係蘇格蘭人嘅麥理浩認為香港人唔會，亦都唔應該，長遠咁效忠英國。所以佢覺得，去培養香港人對自己同埋香港嘅自豪感同歸屬感，先至係解決問題嘅方法。

後嚟，中國共產黨透過：喺聯合國剔除香港出殖民地列表、對香港嘅華人學生統戰、喺香港開地下黨、同周慶峻搶閘嚟做宣傳等等嘅手段，令自己有一日能夠管治香港。大陸政府認為香港人一定要擁護中國，拉近兩邊之間嘅距離，令香港同中國大陸更加融合。1997年香港主權移交之後，中國政府推動中港融合化，同時主張香港人“愛國”嘅重要性。雖然北京有表明願意對香港進行民主化，不過始終仍然主張一定要有“愛國愛港”嘅大前題，所以實際上令真正嘅民主難以實現。

有報導指，近年嚟嘅中國大陸移民對香港社會欠缺共同感、大陸同香港距離太近、政治買辦政府、同埋議會脫離香港群眾等，呢啲問題都陸續浮現。

### 21世紀
2013年，招顯聰、張漢賢和雷晨喺社交網站創立“香港人優先”同埋“香港人主場”兩個組織，並擔任發言人。呢兩個組織早期主要喺示威場合度展示港英旗嚟表達對政府嘅唔滿，但係並冇主張香港獨立。

2014年2月，香港大學學生會刊物《學苑》以「香港民族，命運自決」作為封面，發表一系列探討香港人命運嘅文章。呢份刊物喺2015年1月被梁振英列入施政報告入面，批評佢為港獨派思想嘅起源。

2014年9月，香港大學學生會刊物編輯委員會出版《香港民族論》，提出基於想像共同體同埋公民民族主義，香港民族應該有權自決前途。

2016年3月28日，香港民族黨成立，召集人係陳浩天，發言人係宋超然，主張香港脫離中華人民共和國，並建立獨立嘅主權國家，叫“香港共和國”。呢個黨嘅政綱並唔排除任何手段，無論係議會、參選、社會運動、公民抗命、武力、軍事等等，嚟實現港獨嘅夢想。冇耐之後，本土民主前線亦表明支持香港獨立，而新成立嘅青年新政主張「香港民族，前途自決」，發言人梁頌恆和召集人游蕙禎都表明佢哋個人支持香港獨立。

2016年6月26日，招顯聰成立咗“香港歸英獨立聯盟”嘅組織，佢開舉行記者會嘅時候，宣佈計劃參選2016年立法會選舉，話提出英國暫時咁喺香港恢復主權做過渡期，先歸英後獨立。佢同時尋求香港人嘅捐款，亦有宣佈香港嘅本土派係敵人。招顯聰喺舉行記者會之後第二日就離開咗組織。

2016年8月初，陳國強、鍾銘麟相繼表明支持香港獨立。

2016年8月5日，香港民族黨舉辦「香港史上第一個獨派集會」，以「捍衛民主，香港獨立」為主題。

2016年8月16日，梁衍華大律師出版《香港獨立論》，呢本書以學術嘅角度去分析香港主權獨立及相關事項，包括探討香港係否有異於華夏嘅歷史觀；文化篇亦有探討粵漢文化嘅分別、指出香港文化因爲有粵英混合嘅特點而同大陸嘅文化有所唔同。

2016年11月，香港民族黨嘅陳浩天和宋超然被邀請去日本東京出席南蒙古大呼拉爾嘅成立儀式同埋進行學術研究。

2018年9月香港民族黨俾香港保安局禁咗。

2019年10月4日，反修例運動期間，有示威者喺香港唔同地方宣讀香港臨時政府宣言，而網絡上面亦有人發起組建香港臨時政府運動，不過幾日之後就冇咗下文。

2020年7月1日，香港國安法實施，喺香港主張港獨成爲咗非法行為。

## 組織

相關人物：
* 鄒家成
* 陳浩天
* 梁天琦
* 黃台仰
* 孫曉楠
* 劉祖迪
* 鍾翰林

## 睇埋
*ALLinHK
*馬文輝
*梁天琦
*陳浩天
*宋超然

## 攷
馬友旅遊部

《**馬友旅遊部**》（）係香港MakerVille製作嘅遊埠節目，由《MM730 - 男女自然觀察學會》嘅6個節目成員：岑珈其、歐鎮灝、葉振弘、許寶恆、楊安妮同何洛瑤主持，2023年11月20到12月8號起逢禮拜一到五23:00 - 23:30喺香港電視娛樂ViuTV播。節目主持會去日本遊埠，參與三個唔同單元嘅拍攝。

## 單元簡介
### 5+1（第1-5集）
喺呢個單元入面，會由六位主持抽走其中一位一個人參與「不可控行程」，靠抽籤決定下一站目的地；其餘五位主持就喺靜岡縣伊豆半島介紹當地唔同景點（「馬神發辦」），睇下最後六位主持可唔可以一齊到靜岡縣嘅「熱海海上花火大會」現場睇煙花。

第一次抽籤抽中咗何洛瑤，最遠去到青森縣，直到第4集佢成功歸隊，所以進行第二次抽籤，結果都係抽中何洛瑤，不過另一主持許寶恆自願頂替，最遠去到京都府，最後佢成功歸隊，大家一齊睇煙花。

### 博士篇（第6-10集）
呢個單元又叫做「究極博士」，會為六位主持度身訂造活動展示佢哋嘅獨特之處。

### 無添加假期（第11-15集）
呢個單元安排六位主持一齊住喺輕井澤嘅獨立屋，展示六位主持「虛度日常」嘅一面。不過楊安妮因為有其他工作安排，提早一集離開日本。

## 每集一覽

## 註

## 睇埋
*《男女自然觀察學會》

## 出面網頁
*ViuTV：馬友旅遊部
*MakerVille：馬友旅遊部
*
*
*
*

## 電視節目變遷
黃慧文

**黃慧文**（；）係加拿大安省省議員（多倫多中心選區，2022-），屬於新民主黨；佢係港裔，亦係公開同性戀者，喺多倫多主流政治係知名進步派。

佢做省議員之前喺同一區做咗12年市議員，當時係無黨派；從政之前做地產同有份一間畫廊，做過多倫多 Nuit Blanche 策展人。

## 選舉經歷
2010年，黃慧文參選多倫多中區-玫瑰谷，以28.3%得票率當選，2014年以62.49%得票率當選連任。2018年時任省長杜格福特夾硬將選區減至25個，黃慧文喺重組後嘅多倫多中區參選，當選連任。

## 攷
畫廊

**畫廊**（；或者淨叫 ，又或者講明係 ）係賣畫嘅地方，但係賣嘅畫係會擺靚，好似擺展覽咁（不過除非係正式展覽緊，唔算係美術展）。畫廊係種零售店舖，但係其實係扮演類似藝術家經理人嘅角色，可能只會代表幾個特定畫家；畫家擺畫喺畫廊寄賣，畫廊就收佣。不過另外亦會租地方畀畫家開個展或者聯展。

中文講嘅 ｢畫廊｣ 通常係指有畫賣嘅嗰種，淨做展覽嘅叫藝術館或者美術館；英文冇分，兩種都係 。

## 參考資料
連家穎

**連家穎**（，）係香港女歌手，2023年做咗女子組合Me&其中一位成員出道。

## 簡歷
### 早期簡歷
連家穎2001年3月10號喺香港出世，後來喺同拔萃女書院畢業，佢曾響學界參加唔同嘅運動比賽，當中包括田徑同室內賽艇。

2017-2018田徑D1賽，佢身為隊長之一，帶領拔萃女書院取得12連霸。

佢中學時加入咗香港舞團「CINQ HK」，翻跳K-pop舞蹈。大學時去過韓國做交換生，喺呢個時間畀發掘出道。

### [[Me&]] 時期
2023年11月，佢同黃淑蔓同譚旻萱組成三人女子組合Me&出道，並喺11月10日推出第一隻歌《Eye to Eye》。

在出道前，因應2019冠狀病毒病疫情肆虐，寰亞先安排三人於香港以視像形式跟韓國老師學跳舞，2023年1月再送到韓國正式受訓。

連家穎坦言自己是個有自信的人卻比較慢熱，但正正因為三位隊友個性「和而不同」而慚慚地形成了強大的團魂。

## 音樂作品
****

## 演出作品
### 電視節目 （[[ViuTV]]）
*2026年：《足球女將 2》參加者

## 品牌代言

## 參考資料

## 出面網頁
*
*連家穎嘅YouTube Channel
Me&

**Me&**（讀做**Me And**）係香港一個女子組合，2023年11月10號正式出道，屬寰亞旗下，成員包括譚旻萱（Mandy）（隊長）、黃淑蔓（Feanna）同埋新人連家穎（Vian）。組合暫時只係有英文派台歌。

## 背景
「Me&」由於2021年開始籌備組成，搵嚟憑《E先生連環不幸事件》MV女主角而出名嘅模特兒譚旻萱（副唱擔當）擔任隊長，並發掘曾經喺多個舞蹈比賽攞獎嘅素人連家穎（舞蹈擔當），同埋加入旗下藝人黃淑蔓（歌唱擔當）做固定成員。因應COVID肺炎肆虐，寰亞先安排三人喺香港用視像形式跟韓國老師學跳舞，2023年1月再送到韓國正式受訓。

至於團名由黃淑蔓創作，根據成員透露，因黃淑蔓自稱「阿Fe」、連家穎英文名Vian發音都同「Me&」相似，而譚旻萱英文名Mandy亦係「M」字開頭，希望知道團員名字嘅人都會聯想到團名。，黃淑蔓又話個名係由夢入面攞到靈感，佢亦在訪問提及「Me&」代表同Fans有連結連繫。

2023年11月10號，Me&宣布正式出道，頭一隻派台歌《Eye to Eye》由女團4minute嘅音樂團隊監製，喺YouTube首播只係兩個禮拜，觀看次數已經有76萬。

2024年11月28號，Me&推出頭一隻廣東歌作品《Me & My Christmas Town》，但只係得黃淑蔓同連家穎參與，引起隊長譚旻萱退團疑雲，但譚旻萱隨後否認退團。

## 成員

## 音樂作品
### 單曲

## 派台歌曲成績
註：以個人名義嘅派台歌，請參閱成員個人頁面。

*（*）上緊榜
*（-）上唔到榜
*（×）冇派台
*（**(1)**）兩個禮拜冠軍

## 演出
### 演唱會

## 參考

## 出面網頁
*
*
*Me&嘅YouTube官方Playlist
郡尉

**郡尉**（英文：Lord-lieutenant）係國王陛下係郡裏面既代表，呢啲代表首先係由首相建議，然後再由國王陛下任命既。喺古代既英國，郡尉係要負責組織郡內既民兵，呢個傳統去到1871年取消咗。但係實際上，要到1921年，郡尉先至正式失去咗喺有需要既時候號召郡內既健全男子（able-bodied men）參戰既權利同義務。

依家既郡尉只係一個榮譽銜頭，通常係俾縣裏面退休咗既知名人士。

## 起源

### 英格蘭同埋威爾斯
1540年代，國王亨利八世（King Henry VIII）開始喺英國既幾個郡嗰度任命郡尉，同埋將當時司法行政官（英文：Sheriff）既軍事職能移交俾佢哋。郡尉要負責佢管治既郡既民兵（Militia）、義勇兵（Yeomanry）同埋志願兵。郡尉係呢啲部隊既指揮官，負責任命呢啲部隊既軍官。呢啲任務都係臨時性既，只有喺需要既時候，例如蘇格蘭或者法國入侵既情況下，先至要做。

### 北愛
1921年北愛爾蘭（北愛）建立既時候，郡尉既任命沿用之前既做法，繼續透過北愛總督任命郡尉。 現在，北愛既郡尉係由國王陛下直接任命既。

### 蘇格蘭

雖然哥連蓮茜（Colin Lindsay）伯爵喺1688年被任命做快富（Fife）既郡尉，哥連之後亦都有幾個郡尉俾國王陛下任命咗，不過要到1794年先至得到皇家花令紙（Royal Warrant）授權喺蘇格蘭永久設立郡尉。到咗1797年，立咗《民兵法》之後，郡尉先至有權組建同埋指揮自己郡裏面既民兵部隊。
作品自述

**作品自述**（ 或者 ； 或者 ）係藝術界用嘅一種應用文，特別係視覺藝術嘅雅藝術會用，指嘅係藝術家對自己作品寫嘅說明，內容可能包括創作靈感或者想表達嘅意思等等。

寫作品自述嘅其中一個目的係令人對件作品有興趣，對象包括畫廊或者美術館、大學、其他藝術家等等。

## 參考資料
美術展嘅開幕

美術展或者藝術展嘅**開幕**（ 或者 ；），中文有時叫**預展**，係美術展入面嘅一種單日舉行嘅環節，通常喺展覽開頭舉行，但係未必真係喺之前或者第一日。時間就通常唔會係展覽嘅正常時間，所以好可能時係喺夜晚，不過亦有日頭舉行嘅開幕。開幕嗰陣通常有少少嘢食同嘢飲（不過如果係酒類飲品就通常要買），而參展嘅藝術家亦通常會在場，等睇展嘅人可以即場同藝術家傾偈或者問問題等等。

開幕有時會包括一哋特別節目，例如可能會有表演、又或者畀傳媒影相或者訪問等等，但係其實大部分嘅開幕都唔會有呢啲。

有啲美術展有呢個環節，但係唔係喺頭，當中有啲舉行嗰陣已經差唔多到尾，嗰啲會叫做**閉幕**（），不過同開幕一樣，閉幕並唔係一定係最後一日，亦通常唔係。
章建國

**章建國**（，），加拿大已故華裔商人。2016年6月18號，佢喺多倫多病逝，享年85歲。

## 創立加拿大中文電視
佢喺1982年移民加拿大之後，發現當地好多長者喺屋企百無聊賴，於是就決意創立中文電視。為達到目標，佢成立華人顧問團（當時伍卓生亦係成員之一），又聯絡唔同嘅人，最終得到律師公會會長同埋一啲聯邦國會議員支持，最終喺在1984年獲得加拿大政府發牌嘅「專線中文電視」全國獨家播放權，創立加拿大中文電視，成為北美首個全國有線中文電視台。

不過，佢當年英文其實唔係咁好，爭取牌照嘅奔走過程好多時候都要自己個女章小蕙從旁協助。開台嘅時候資源亦好少，直到中國同英國就主權移交問題嘅談判，引發香港人移民潮，加拿大中文電視就幫助一啲著名藝人移民過去，之後發展先開始順利。

## 家庭
佢有三個仔三個女，其中比較出名嘅包括長女章小蕙同埋章宇昂。

## 參考
何振邦

**何振邦**，香港親中派政治人，香港再出發大聯盟發起人之一，政府紀律部隊人員總工會主席。
## 公職
*香港再出發大聯盟發起人
## 參考來源
美術展

**美術展**（），又叫**藝術展**，又或者按創作媒體叫**畫展**等等，係藝術家公開發表作品嘅一種途徑；有冇定期開或者參加美術展亦係斷定一個人算唔算係職業藝術家嘅其中一個準則。

美術展通常會喺有 ｢四埲牆｣ 嘅場地舉行，而最通常係喺畫廊，但係亦可以係第啲地方，例如美術館、圖書館等等。

開過或者參加過乜嘢美術展係藝術家嘅履歷表入面一定要有嘅部份，不過除非係新畢業或者新晉藝術家，呢部分可以撮要。

## 分類
按性質，美術展可以分成會賣同唔會賣啲作品嘅兩大類，不過就算係前者，如果商業味太重，可能會算係藝術展銷會而唔算係美術展。

按幾多個藝術家喺同場展出，美術展亦可以粗略分做**[[個展]]**（）同**[[聯展]]**（）兩大類；淨係係展出一個藝術家嘅作品嘅叫個展，展出多過一個藝術家嘅叫聯展。

美術展可以有**[[陪審團 (藝術)|陪審團]]**（）或者冇（），而有陪審團係指藝術家參展會經過評審。

喺美術學校畢業嘅學生，除咗行畢業禮之外，通常都要或者會參加**畢業展**（、 或者 ），呢啲好多時係全校、全系或者成個課程所有畢業生嘅作品一齊展出；因為多個一個藝術家，算係一種聯展。某啲學生，例如攻藝術嘅碩士生，課程可能會規定佢哋一定要開個展，呢啲學生嘅畢業展會係首先開個展，然後參加全系或者全校嘅聯展。

## 展覽目錄

美術展係有時限性嘅作品發表方法，完咗就冇。有啲展覽完咗會將有關資料輯錄成書，叫展覽目錄。細展覽可能會間館或者畫廊將成年所有展覽嘅紀錄夾埋一本；大型展覽可能會一個展覽出獨立嘅一本書。

## 參考資料

## 註
何超鳳

**何超鳳**（Daisy Ho)，香港親中派政治人兼商人，

## 公職
*香港再出發大聯盟發起人
*香港中華總商會婦女委員會委員

## 政治立場
佢係香港親中派成員。

### 選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。

## 家庭
佢係何鴻燊與藍瓊纓嘅二女。

佢前夫係何志堅，美國讀書時認識，1993年結婚，結婚當日係8號風球高懸，被形容為「打風打唔甩」，育兩女何鍶珩（Beatrice Ho）、何倩珩（Gillian Ho），2016年以離婚收場。

## 參考來源
何猷啟

**何猷啟**（，），係香港親中派政治人。佢係澳門賭王何鴻燊同三太陳婉珍生嘅仔。佢亦係香港再出發大聯盟發起人之一。
## 公職
*香港再出發大聯盟發起人
*東華三院主席
## 參考來源
何教忠

**何教忠**，香港親中派政治人。香港私人執業心臟專科醫生。

## 公職
*香港再出發大聯盟發起人
*滬港社團總會執委
*上海市政協港區委員
## 參考來源
余惠心

**余惠心**，香港親中派政治人。海通國際創富理財財富管理聯席董事。

## 公職
*香港再出發大聯盟發起人
*滬港社團總會執委
*徐匯海外聯誼會香港分會會長
## 參考來源
何耀棣

**何耀棣**，香港親中派政治人兼律師，曾經以29歲之齡，成為最後生嘅保良局主席。

## 公職
*香港再出發大聯盟發起人
*1988年至1998年：全國人民代表大會代表
## 參考來源
湯鎮宗

**湯鎮宗**（，），係香港男演員，1981年出道，早年佢嘅拍過唔少電影同電視劇演出，轉到無綫電視同亞洲電視參與劇集，到90年代中期去咗中國大陸發展。佢其中一個細佬係湯鎮業。佢有兩個女：大女湯洛雯，細女湯樂瑤。
余嫿

**余嫿**，香港親中派政治人、時裝設計師。本地時裝品牌「嫿Mary Yu」創辦人。

余嫿係雲南人，八歲先嚟到香港定居。嗰陣周圍啲人講嘅話佢聽唔明，佢講嘅話人哋又聽唔懂，感覺就好似一個聾啞人士咁，之後佢苦學廣東話，日日夜夜咁收睇粵語電視節目，一邊學聽，一邊學講，慢慢就能夠同身邊嘅人溝通。

## 學歷

* 香港理工大學設計學院、紡織及製衣學系

## 公職
*香港再出發大聯盟發起人
*香港教師夢想基金評審委員
*香港傑出青年協會副主席 (2016-2018)，之後做過主席
*Customs Yes管理委員會 理事
## 部分榮譽

* 2005年獲第二屆國際名校時裝設計大賽最佳創意大獎
* 2008年獲《透視》雜誌選為亞太區內40位40歲以下最具影響力設計師之一
* 2011年 - 香港十大傑出青年
* 2012年 - 城市女青年商會選為全港時尚專業女性
* 2016年 - 華麗集品牌創新大賽海外賽區亞軍
* 2017年 - 香港出口商會頒發香港智營設計大賞（公司組別 - 餐宴派對）優異獎

## 參考來源
利葵燕

**利葵燕**，香港親中派政治人，親中公務員工會華員會會長，香港再出發大聯盟發起人之一。
## 公職
*香港再出發大聯盟發起人
## 參考來源
余壽寧

**余壽寧**，香港親中派政治人。

## 公職
*香港再出發大聯盟發起人
*香港商業專業評審中心榮譽會長
*香港廣州社團總會第三屆會董
*香港亞洲青年協會第二届理事會榮譽會長
## 參考來源
余詩思

**余詩思**，香港親中派政治人，家怡康公司行政總裁，曾經做過東華醫院行政總監。

## 公職
*香港再出發大聯盟發起人
*港區婦聯代表聯誼會理事會成員
*香港女醫生協會會長
*北京市政協港澳委員
*香港大學醫學院榮譽副教授
*香港北京社團總會第一屆理事會理事

## 專業資格

* 香港醫療行政學院院士
* 澳大利亞醫療管理學院院士
* 香港社會醫學學院院士
* 香港醫學專科學院院士

## 政治立場
佢係香港親中派人士。喺2006年佢曾經參選醫學界選委但只係攞到316票。去到2021年，佢參選醫學及衛生服務界選委，但只係攞到14票而落選。

## 爭議

### 任職東華醫院期間「篤數」風波
喺佢任職東華醫院行政總監嘅時候， 東華醫院理遺護理診所喺2012/13財政年度期間爆出為求達到診症數目而「篤數」，將職員變病人，要求職員提供身份證號碼「簽到」，涉及過百人。

## 參考來源
吳光偉

**吳光偉**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
## 參考來源
吳守基

**吳守基**（，）係香港生意人同親中派政治人，恩信製衣廠董事，前仁濟醫院主席。
## 政治立場
佢係香港親中派一員。
### 選舉及提名經歷
2006年，佢喺選舉委員會界別分組選舉自動當選成為選委（體育、演藝、文化及出版界體育小組）。

喺2016年，佢自動當選成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。

## 公職
*香港再出發大聯盟發起人
## 部分榮譽
* 2004年10月：榮譽勳章
## 參考來源
約翰馬古富利

**約翰馬古富利**（**John Pombe Joseph Magufuli**，）係坦桑尼亞前總統，2015年上任做，任內離世。
## 出面網頁
額勒貝格道爾吉

**額勒貝格道爾吉**（**Tsakhiagiin Elbegdorj**，），係前蒙古國總統，2009年上任做到2017年。
穆罕默杜優素福

**穆罕默杜優素福**（**Mahamadou Issoufou**，），係前尼日爾總統，2011年上任做到2021年。
菲利佩紐西

**菲利佩紐西**（**Filipe Jacinto Nyusi**，），係當今莫三鼻給總統，2015年上任做到依家。
阿梅娜古里布

**阿梅娜古里布**（**Ameenah Gurib-Fakim**，），係前毛厘士總統，2015年上任做到2018年。
歐內斯特巴伊科羅馬

**歐內斯特巴伊科羅馬**（**Ernest Bai Koroma**，），係前塞拉利昂總統，2007年上任做到2018年。
陶爾馬坦魯阿克

**陶爾馬坦魯阿克**（**Taur Matan Ruak**，），係前東帝汶總統，2012年上任做到2017年；之後做東帝汶總理，2018年上任做到2023年。
埃瓦里斯托卡瓦略

**埃瓦里斯托卡瓦略**（**Evaristo Carvalho**，），係前聖多美普林西比總統，2016年上任做到2021年。
吳承海

**吳承海**，香港親中派政治人兼商人，冠致有限公司董事。

## 公職
*香港再出發大聯盟發起人
*佛山市政協委員
*香港南區工商業聯合總會主席
*香港島各界聯合會副理事長
*南區北分區委員會委員
*機電工程署電力條例上訴委員會委員
*港島工商團體聯盟召集人
*香江聚賢常務副主席
*香港佛山社團第二屆永遠名譽會長
*香港南區各界聯會第十三屆常務副理事長
*香港青山獅子會（2017－2018）會長
*三水海外聯誼會第七屆會長
*清遠海外聯誼會第六屆副會長
*西區少年警訊第十八屆名譽會長會名譽會長
*香港大中華中小企業商會創會名譽會長
*澳門文化創意產業協會榮譽會長
*南青峰第四屆幹事會名譽會長
*雋士會永遠名譽會長
*灣仔區消防安全大使第六屆名譽會長會會長
*港九電器商聯會會董
*中國商業經理協會榮譽顧問
*香港觀塘工商業聯合會會董

## 政治立場
佢係香港親中派嘅成員，曾經喺文匯報發表文章，支持所謂「愛國者治港」原則，又以「黑暴」形容2019年嘅反修例運動。

## 爭議

### 獲野雞大學頒發榮譽博士同埋院士資格
喺2011年，佢報稱攞到美國嘅林肯大學嘅博士學位同埋院士資格，但有線新聞喺2019年報道，林肯大學其實係一間野雞大學，未獲美國當局認可，比錢就有得攞佢哋唔同嘅頭銜。

## 參考來源
吳康民

**吳康民**（）係香港教育界人士同親中派政治人。

## 職位
* 培僑書院培僑教育機構董事會主席
* 前港區人大代表
*香港再出發大聯盟發起人

## 榮譽
* 大紫荊勳章（1998年）

## 參考來源


## 出面網頁
吳連水

**吳連水**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
吳漢忠

**吳漢忠**，香港親中派政治人。香港江源集團有限公司總經理。

## 公職
*香港再出發大聯盟發起人
*香港菁英會副秘書長
*海峽兩岸研究會主席
*青海省政協常委
*香港汕頭商會第37屆常務副會長
*香港中小型企業聯合會副會長

## 政治立場
佢係香港親中派人士，主張深化並帶領青港交流。

喺2023年香港區議會選舉，佢支持工聯會。

## 參考來源
吳歷山

**吳歷山**，香港親中派政治人，香港再出發大聯盟發起人之一。

## 早年經歷
吳歷山1943年喺菲律賓出生，1947年隨屋企人搬上海。1961年喺華東師大附中高中畢業，之後考上北京大學醫學院（原北京醫學院）。佢1973年移居香港，1979年考到香港醫生執照試，之後喺香港公立醫院工作，1983年轉為私人執業，期間亦攞到中醫執照，去到75歲退休。

前後夾埋，佢先後喺上海、北京、陝西同埋香港生活過。

## 公職
*香港再出發大聯盟發起人
*香江智滙主席
*1995年，佢創立香港醫務委員會執照醫生協會並擔任創會副會長
*2003至2018年：第十至十二屆北京市政協香港區委員同工作顧問

## 家庭
佢已經結婚，佢老婆係徐新英，岳父係徐四民，吳耿南係佢個仔。

## 政治立場
佢政治立場係親中派，主張香港融入中國發展，又話粵港澳大灣區係香港嘅新機遇。

喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

## 著作

* 2023年：《為香港把把脈》

## 參考來源
吳錦津

**吳錦津**，香港親中派政治人。

## 早年經歷

* 培僑中學畢業

## 選舉經歷
曾經參選2007年香港區議會選舉。

喺2015年香港區議會選舉，佢假扮獨立，隱瞞親中派立場，攞到1,377票，成功當選。

## 公職
*香港再出發大聯盟發起人
*香港島各界聯合會第七屆理事
*香港灣仔區各界協會首長
## 參考來源